ემინემი

მარშალ ბრიუს მეზერს III (დ. 17 ოქტომბერი, 1972, სენტ-ჯოზეფი, მისური, აშშ), ცნობილი თავისი სასცენო სახელით ემინემი (Eminem, სტილიზებულია, როგორც EMINƎM) — ამერიკელი რეპერი, სიმღერების ავტორი, მუსიკალური პროდიუსერი და მსახიობი.

სოლო კარიერის გარდა, ემინემი არის ჯგუფ D12-ის წევრი, შეადგენს დუეტ Bad Meets Evil-ის ნაწილს (Royce da 5'9"-თან ერთად). იგი არის მსოფლიოს ერთ-ერთი და 2000-იანების ყველაზე გაყიდვადი შემსრულებელი. მრავალმა ჟურნალმა იგი ყველა დროის უდიდეს შემსრულებელთა სიაში შეიყვანა. Rolling Stone-ის ყველა დროის 100 უდიდესი შემსრულებლის სიაში იგი 82-ე პოზიციას იკავებს. 
 გამოცემამ მას აგრეთვე უწოდა „ჰიპ-ჰოპის მეფე“. D12-ის და Bad Meets Evil-ის შემოქმედების ჩათვლით ემინემს ბილბორდის სიაში ათი #1 ალბომი აქვს. სოლო შემსრულებლის სახით მან მსოფლიო მასშტაბით 100 მილიონზე მეტი ალბომი გაყიდა. 2014 წლის ივნისისთვის აშშ-ში მას გაყიდული აქვს 45.160.000 ალბომი და 31 მილიონი ციფრული სინგლი.

სადებიუტო ალბომ Infinite-ის 1996 წელს გამოცემის შემდეგ ემინემმა მეინსტრიმული პოპულარობა მოიპოვა 1999 წელს, წამყვან ლეიბლზე გამოცემული The Slim Shady LP-ით. ალბომმა მას მოუტანა პირველი გრემის ჯილდო საუკეთესო რეპ-ალბომისთვის. იგივე ჯილდო მოიპოვა შემდეგმა ორმა ალბომმა, The Marshall Mathers LP და The Eminem Show, ამგვარად ემინემი გახდა პირველი, ვინც სამჯერ მოიპოვა ზედიზედ 
ეს ჯილდო 2004 წელს მათ მოჰყვა კიდევ ერთი ალბომი, Encore. 2005 წლიდან ემინემი დროებით გაქრა. ახალი ალბომი, Relapse, მან მხოლოდ 2009 წელს გამოსცა. 2010 წელს გამოვიდა მისი მეშვიდე სოლო ალბომი Recovery. მან საერთაშორისო წარმატება მოიპოვა და დასახელდა 2010 წლის ყველაზე გაყიდვად ალბომად, მოხვდა რა ერთ სიაში The Eminem Show-სთან ერთად, რომელიც ასევე 2002 წლის ყველაზე გაყიდვადი ალბომი იყო. ემინემმა Relapse-ისთვის და Recovery-ისთვის მიიღო ორი გრემი, რამაც მის მიერ მიღებული გრემების ჯილდოების სია 13-მდე გაზარდა და შემსრულებელი აქცია ყველა დროის ყველაზე გაყიდვად რეპერად. მისი შემდეგი ალბომი The Marshall Mathers LP 2 გამოიცა 2013 წლის ნოემბერში.

ემინემი რამდენიმე ბიზნესის მფლობელია, მათ შორის ლეიბლის Shady Records, რომელსაც მენეჯერ პოლ როზენბერგთან ერთად მართავს. მას აგრეთვე Sirius XM Radio-ზე საკუთარი არხი, Shade 45 აქვს. 2002 წელს მან მონაწილეობა მიიღო ჰიპ-ჰოპ დრამა „მერვე მილში“. რეპერს პირველად ჰიპ-ჰოპის ისტორიაში მიღებული აქვს ოსკარი საუკეთესო ორიგინალური სიმღერისთვის. იგი აგრეთვე მიწვეული მსახიობის სახით გამოჩნდა ფილმებში „სამრეცხაო“ (2001), „სასაცილო ხალხი“ (2009) და ტელესერიალში „ანტურაჟი“.

 ცხოვრება და კარიერა 
 1972–95: ადრეული წლები და საწყისები

მარშალ ბრიუს მეზერს III დაიბადა სენტ-ჯოზეფში, მისურის შტატში, 1972 წლის 17 ოქტომბერს. იგი იყო მარშალ ბრიუს მეზერს უმცროსის (დ. 1951) და დებორა რ. „დები“ ნელსონის (დ. 1955) ერთადერთი შვილი.აშშ-ის საჯარო რეესტრის ნომერი  1222170896აშშ-ის საჯარო რეესტრის ნომერი 292343335 მას აქვს ინგლისური, გერმანული, შოტლანდიური და შვეიცარიული წარმომავლობა. დებიმ 18 წლის ბრიუსი 14 წლის ასაკში გაიცნო  და კინაღამ შეეწირა 73 საათიან მშობიარობას. 
 მშობლები გამოდიოდნენ ჯგუფში Daddy Warbucks. მათი ურთიერთობა შეირყა და ბრიუსმა ოჯახი მიატოვა, გადავიდა რა კალიფორნიაში. მას ორი შვილი, მაიკლი და სარა (დ. 1982) ეყოლა , ხოლო დების მოგვიანებით - შვილი ნეითან კეინ „ნეიტ კეინ“ სამარა (დ. 1986 წლის 3 თებერვალს). ბავშვობაში ემინემი და დედამისი მისურისა და მიჩიგანს შორის მოგზაურობდნენ, ერთ სახლში ერთ ან ორ წელიწადზე მეტი დროით იშვიათად ჩერდებოდნენ და უფრო მეტად ოჯახის სხვა წევრებთან ცხოვრობდნენ. მისურიში ისინი ცხოვრობდნენ სხვადასხვა ქალაქში, რომელთა შორის იყო სენტ-ჯოსეფი და კანზასი. საბოლოოდ ისინი უორენში, მიჩიგანის შტატში დასახლდნენ. ემინემი ამ პერიოდში 11 წლის იყო. მოზარდობისას მას მამასთან მიმოწერა ჰქონდა. დების თანახმად, ყველა წერილი უკან ბრუნდებოდა. მეგობრები და ოჯახი იხსენებდნენ, რომ ემინემს ბედნიერი ბავშვობა ჰქონდა, მაგრამ „მარტოხელა“, რომელსაც სკოლაში ხშირად ჩაგრავდნენ - ერთ-ერთი მჩაგვრელი იყო დ'ანჯელო ბეილი. ერთ-ერთი ასეთი ჩხუბის შემდეგ ემინემის თავის მნიშვნელოვანი დაზიანება აღენიშნებოდა. პასუხად, დები ნელსონმა სკოლას 1982 წელს უჩივლა, მაგრამ შემდეგ წელს ეს საქმე წაგებული იქნა.

სკოლის პირველი წლები ემინემმა ძირითადად შავკანიანებთან, საშუალო კლასის დეტროიტულ სამეზობლოში გაატარა. რაიონში მისი და დების გარდა მხოლოდ ორი თეთრკანიანი ოჯახი ცხოვრობდა, ამიტომ ემინემს ხშირად ჩაგრავდნენ ადგილობრივი აფრო-ამერიკელები. ბავშვობაში ემინემი დაინტერესდა ისტორიების თხრობით და ჰიპ-ჰოპის აღმოცენებამდე პირებდა კომიქსების მხატვრობას. პირველი რეპ-სიმღერა, რომელიც მან 9 წლის ასაკში მოისმინა, იყო Ice-T-ის „Reckless“. იგი ფილმ „ბრეიკის“ საუნდტრეკში ჟღერდა, რომელიც მან დების ნახევარძმა რონალდ „რონი“ პოლკინბორნისგან საჩუქრად მიიღო. 10 წლის შემდეგ რონიმ თავი მოიკლა, რამაც ემინემზე ისე იმოქმედა, რომ იგი დღეების მანძილზე ხმას არ იღებდა და დასაფლავებასაც არ დაესწრო.  შინ ცხოვრება მშვიდი იშვიათად იყო, იგი ხშირად ეჩხუბებოდა დედას, რომელიც სოციალური მუშაკის მიერ ერთხელ დახასიათებული იქნა, როგორც „ძალიან საეჭვო, თითქმის პარანოიკი“. როდესაც მისი შვილი ცნობილი გახდა, დების აღიზინებდა ნებისმიერი მითითება, თითქოს იგი იდეალურზე ნაკლები დედა იყო. იგი ამტკიცებდა, რომ იცავდა ემინემს და მნიშვნელოვანი როლი შეასრულა მის წარმატებაში. 1987 წელს დებიმ შეიფარა სახლიდან გაქცეული კიმბერლი ენ „კიმ“ სკოტი. რამდენიმე წლის შემდეგ ემინემმა უკანასკნელთან სასიყვარულო ურთიერთობა დაიწყო. ბიჭმა სამი წელი მეცხრე კლასში გაატარა, ვინაიდან გაკვეთილებს აცდენდა და ცუდი ნიშნები ჰქონდა. 17 წლის ასაკში მან დატოვა ლინკოლნის სახელობის სკოლა. მიუხედავად იმისა, რომ მას აინტერესებდა ინგლისური ენის შესწავლა, ლიტერატურა არ იტაცებდა (უფრო მეტად კომიქსები აინტერესებდა) და არ იზიდავდა მათემატიკისა და სოციალურ მეცნიერებათა შესწავლაც. მან რამდენიმე სამსახური გამოიცვალა, ეხმარებოდა რა დედას კომუნალური გადასახადების გადახდაში, თუმცა ტრადიციად იქცა მისი სამსახურიდან გაგდებაც. როდესაც დედა ბინგოს სათამაშოდ დადიოდა, იგი რთავდა მაგნიტოფონს და ტექსტებს წერდა.

14 წლის ასაკში ემინემმა დაიწყო რეპი, სკოლის მეგობარ მაიკ რუბისთან ერთად. მან ფსევდონიმად აიღო M&M, ხოლო უკანასკნელმა - Manix. M&M მოგვიანებით იქცა Eminem-ად. ემინემი მალე ისე დაოსტატდა, რომ მზად იყო, მონაწილეობა მიეღო რეპ-შეჯიბრებში, რისთვისაც ხოლმე მეგობარ Proof-თან ერთად მეზობლად, ოსბორნის სახელობის სკოლაში იპარებოდა. შაბათობით ორი მეგობარი ესწრებოდა ღია მიკროფონის შეჯიბრებს Hip-Hop Shop-ში, რომელიც West 7 Mile-ზე მდებარეობდა. ეს ადგილი ითვლებოდა დეტროიტის რეპ-სცენის ერთგვარ „ეპიცენტრად“. ინდუსტრიაში ძირითადად შავკანიანები დომინირებდნენ, მაგრამ ემინემი ანდერგრაუნდში მოიწონეს.CBSNewsOnline (ოქტომბერი 10, 2010). YouTube – ემინემის გზა ვარსკვლავობისკენ. ნაწყვეტი 60 Minutes-იდან, YouTube. სტროფის შედგენისას მას სჭირდებოდა სიტყვების გარითმვა, ამიტომ ემინემი ქაღალდზე გრძელ სიტყვებს ან ფრაზებს წერდა და ვარჯიშობდა ყოველი  მარცვალის წარმოთქმაში. მიუხედავად იმისა, რომ ხშირად შედეგი უმნიშვნელო იყო, ამ ვარჯიშებმა დიდი პრაქტიკა შესძინეს. მზარდი პროფილისა და რეპუტაციის გამო იგი რამდენიმე რეპ-ჯგუფში მიიწვიეს. აქედან პირველი იყო New Jacks, რომელიც მოგვიანებით დაიშალა. ემინემი შეუერთდა Soul Intent-ს, რომელმაც 1995 წელს სინგლი გამოსცა. მის ჩაწერაში აგრეთვე მონაწილეობდა Proof. ორმა რეპერმა ჩამოაყალიბა D12, რომელშიც სულ ექვსი წევრი შედიოდა. იგი უფრო წარმოადგენდა Wu-Tang-ის სტილის კოლექტივის, ვიდრე ხშირი მოღვაწეობის მქონე ჯგუფს. კანონთან პრობლემები ემინემს პირველად 20 წლის ასაკში ჰქონდა, როდესაც იგი დააპატიმრეს პეინტბოლის იარაღიდან მანქანიდან სროლისთვის. მიუხედავად იმისა, რომ საღებავიანი ყუმბარები არ აფეთქებულა, იგი მაინც იქნა დაპატიმრებული. თუმცა, საქმის განხილვა შეწყდა, როდესაც მსხვერპლი სასამართლოში არ გამოცხადებულა.

1996–99: ადრეული კარიერა, Infinite და The Slim Shady LP

მინი|მარცხნივ|ემინემი გერმანიაში, 1999.

მალე ემინემმა FBT Productions-თან კონტრაქტი გააფორმა. კომპანიას ჯეფ და მარკ ბეისები მართავდნენ. აქ რეპერმა სადებიუტო დისკი, Infinite ჩაწერა, რომელიც Web Entertainment-ზე გამოიცა. Infinite-ში მიმოხილული იქნა სხვადასხვა თემა, როგორიც იყო იმჟამად ახლადშობილი შვილის, ჰეილი ჯედ სკოტ მეზერსის აღზრდის პრობლემა, როდესაც თავად ემინემის ფინანსური შესაძლებლობები შეზღუდული იყო. ამ პერიოდში ემინემის რეპის სტილზე გავლენა ჰქონდა Nas-სა და AZ-ს. მის შემოქმედებაში არ იყო კომედიური ძალადობრივი ირონია, რომელიც მოგვიანებით გამოიკვეთა. Infinite-ით დეტროიტის დიჯეები არ დაინტერესდნენ. სხვადასხვა შეფასებასთან ერთად, მას უთხრეს: „იქნებ, როკ-ენ-როლში გეცადა ბედი?“, რის გამოც მან უფრო აგრესიული და ცუდი გუნებით გაჯერებული სიმღერების შექმნა დაიწყო. ამ პერიოდში იგი და კიმი ცხოვრობდნენ რაიონში, რომელშიც კრიმინალის მაღალი დონე იყო. მათი სახლი რამდენიმეჯერ გაქურდეს. 
 რეპერს ჰქონდა დაბალანაზღაურებადი სამუშაო Gilbert's Lodge-ში (სენ კლერ შორზი, მიჩიგანი), სადაც იგი რეცხავდა და საჭმელს ამზადებდა. ყოფილი უფროსი მას აღწერდა, როგორც სამაგალითო თანამშრომელს, რომელიც ხოლმე კვირაში, ჰეილის დაბადების შემდეგ ექვსი თვის მანძილზე 60 საათის განმავლობაშიც მუშაობდა. შობამდე იგი სამსახურიდან იქნა გათავისუფლებული: „შობამდე დაახლოებით ხუთი დღე რჩებოდა. მისთვის რამის საყიდლად სულ 40 დოლარამდე მქონდა.“ Infinite-ის გამოსვლის შემდეგ ემინემის პირადმა პრობლემებმა და ნარკოტიკებისა და ალკოჰოლის ბოროტად გამოყენებამ კულმინაცია წარუმატებელი თვითმკვლელობის სახით იქონიეს. 1997 წლის მარტისთვის იგი კიდევ ერთხელ გააგდეს Gilbert’s Lodge-იდან. ემინემი კვლავ დედასთან ცხოვრობდა, კიმთან და ჰეილისთან ერთად.

ყველაფერი შეიცვალა, როდესაც ემინემმა შექმნა სადისტური, ულტრაძალადობრივი ალტერ ეგო Slim Shady. ეს პერსონაჟი იყო „ნარკოდილერი, სისხლს მოწყურებული კრიმინალი, რომელიც ისროდა გააფთრებულ ლექსებს მკვლელობაზე, გაუპატიურებაზე, ნარკოტიკებსა და ურბანისტული რეჟიმის ცხოვრების წესებზე“, რაც ეფუძნებოდა ემინემის  გაშმაგებასა და გულისწყრომას. 1997 წლის გაზაფხულზე მან ჩაწერა სადებიუტო EP, The Slim Shady EP, რომელიც იმავე წლის ზამთარში Web Entertainment-მა გამოსცა. EP-ში ნახსენებია ნარკოტიკების მოხმარება, სექსუალური აქტები, ფსიქიკური მერყეობა და ზეძალადობა.  აგრეთვე მიმოიხილება სიღარიბე, ქორწინება, ოჯახთან დაკავშირებული სირთულეები და ჟღერს მისი პირდაპირი პროტესტი კრიტიკის მიმართ. ჰიპ-ჰოპ ჟურნალში The Source  1998 წლის მარტში დაიწერა სტატია ემინემზე, სვეტში „Unsigned Hype“. გამოსახლების შემდეგ 1997 წელს ემინემი ლოს-ანჯელესში, შეჯიბრში Rap Olympics მონაწილეობის მისაღებად გაემგზავრა. უკანასკნელი წარმოადგენდა ყოველწლიურ ფართო რეპ-შეჯიბრის სახის მქონე ღონისძიებას. იგი მეორე ადგილზე გავიდა და მისი შემოქმედებით დაინტერესდა Interscope Records, რომლის წარმომადგენელი ესწრებოდა ამ კონკურსს. მან Slim Shady EP-ის ასლი ლეიბლის აღმასრულებელ დირექტორ ჯიმი აიოვინს გაუგზავნა. უკანასკნელმა ფირი Dr. Dre-ს მოასმენინა, რომელიც Aftermath Entertainment-ის დამაარსებელი იყო. Dr. Dre იხსენებდა: „რაც მუსიკალურ ინდუსტრიაში ვარ, დემო ფირებზე ან CD-ებიდან არაფერი აღმომიჩენია. როდესაც ჯიმიმ ჩამირთო, ვუთხარი - იპოვე. ახლავე.“ კოლეგებმა Dr. Dre გააკრიტიკეს თეთრი რეპერის მხარდაჭერის გამო, მაგრამ კვლავ დარწმუნებულები იყვნენ მის გადაწყვეტაში: „არ მადარდებს, თუ გინდ იისფერი იყავი. თუკი შეგიძლია, მე შენთან ვმუშაობ.“ მოზარდობისას N.W.A-ს მოსმენის პერიოდიდან  ემინემისთვის Dr. Dre კერპი იყო და ამიტომ მასთან ერთად ალბომზე მუშაობის წინ ღელავდა: „არც მისი ვარსკვლავური სტატუსის გამო ძალიან შეშლა მსურდა და არც მის ზედმეტად პატივისცემა...უბრალოდ ვიყავი პატარა ბიჭუნა დეტროიტიდან. ვარსკვლავები არასოდეს მინახავს, Dr. Dre-ზე რომ არაფერი ვთქვათ.“ბოზა, 2003. გვ. 24 თუმც იგი Dr. Dre-სთან რამდენიმე წარმატებული ხმისჩამწერი სესიის შემდეგ უფრო მშვიდად მუშაობდა.სტაბზი, 2006. გვ. 58

მინი|ემინემი (მარცხნივ) ARCO Arena-ზე, Up in Smoke Tour, ივნისი 2000.

The Slim Shady LP რეპერმა 1999 წლის თებერვალში გამოუშვა. იგი იყო იმ წლის ერთ-ერთი პოპულარული ალბომი. წლის ბოლოს RIAA-მ მას სამმაგი პლატინის სტატუსი მიანიჭა. ალბომის პოპულარობასთან ერთად გაჩნდა დავა მისი ტექსტების გამო. სიმღერაში „'97 Bonnie and Clyde“ რეპერი ახსენებს მანქანით მოგზაურობას მცირეწლოვან შვილთან ერთად, რასაც მოჰყვება საბარგულიდან ცოლის გვამის ამოღება და მისი გადაგდება. „Guilty Conscience“ სრულდება სცენით, რომელშიც რეპერი მამაკაცს შთააგონებს ცოლისა და მისი შეყვარებული მოკვლას. „Guilty Conscience“ აგრეთვე იყო Dr. Dre-ს და ემინემის მეგობრობისა და მუსიკალური უღე­ლის დასაწყისი. შემდგომში ისინი ერთად გამოჩნდნენ მრავალ სიმღერაში, როგორიც იყო „Forgot About Dre“ და „What's the Difference“ Dr. Dre-ს ალბომ 2001-დან, „Bitch Please II“  The Marshall Mathers LP-დან და „Say What You Say“ The Eminem Show-დან, „Encore/Curtains Down“ Encore-იდან და „Old Time's Sake“ და „Crack a Bottle“ Relapse-იდან. Dr. Dre დამატებითი ვოკალის სახით ჩნდებოდა ემინემის მიერ Aftermath-ზე გამოცემული თითო ალბომის სულ ცოტა, ერთ სიმღერაში. The Slim Shady LP დღეისთვის აშშ-ში ოთხმაგი პლატინის სტატუსს ატარებს. მის გამოცემას მოჰყვა ემინემის დადანაშაულება ანდერგრაუნდულ რეპერ Cage-ის სტილის იმიტირებაში.

2000–02: The Marshall Mathers LP და The Eminem Show

The Marshall Mathers LP, რეპერის მეორე სრული სტუდიური ალბომი 2000 წლის მაისში გამოვიდა. იგი პირველივე კვირაში 1.76 მილიონი ასლის ოდენობით გაიყიდა და სნუპ დოგის Doggystyle-ის რეკორდს გაუსწრო, იქცა რა ყველაზე სწრაფად გაყიდვად ჰიპ-ჰოპ ალბომად."ემინემის კრიმინალური ჩანაწერი", BBC News, აპრილი 11, 2001. წაკითხვის თარიღი ივლისი 8, 2008. ალბომის პირველი სინგლი „The Real Slim Shady“ წარმატებული იყო, ისევე, როგორც სკანდალური, გამოიწვია რა უკმაყოფილება პოპულარული პიროვნებების დაცინვის გამო. მაგალითად, ტექსტში საუბარია კრისტინა აგილერაზე, რომელიც ფრედ დერსტთან და კარსონ დელისთან ორალური სექსით არის დაკავებული. მეორე სინგლში „The Way I Am“ საუბარია ხმისჩამწერი კომპანიის მხრიდან ზეწოლასა და „My Name Is“-ის წარმატების შემდეგ სულ უფრო მეტი ჩანაწერის გაყიდვის მოთხოვნაზე. მიუხედავად იმისა, რომ ემინემმა შეასრულა მერილინ მენსონის პაროდია  „My Name Is“-ის მუსიკალურ ვიდეოში, აღმოჩნდა, რომ შემსრულებლებს კარგი ურთიერთობა აქვთ. მენსონი „The Way I Am“-ის ვიდეოშიც მონაწილეობს და გამოჩნდა ემინემის ერთ-ერთ კონცერტზეც. მესამე სინგლში „Stan“ (დაიდოს „Thank You“-ს ნაწყვეტებით) ემინემი ცდილობს ახლადმოპოვებულ დიდებასთან გამკლავებას, აღწერს რა შეშლილი თაყვანისმცემლის ცხოვრებას. უკანასკნელი (სტენი) იკლავს თავს და კლავს ფეხძმიმე შეყვარებულსაც, რაც ეხმაურება „'97 Bonnie & Clyde“-ს (ალბომიდან The Slim Shady LP). ჟურნალმა Q „Stan“-ს უწოდა ყველა დროის რიგით მესამე უდიდესი რეპ-სიმღერა. „Stan“ Top40-Charts.com-ის გამოკითხვაში მეათე პოზიციაზე აღმოჩნდა. მოგვიანებით მან ფართო აღიარება მოიპოვა და Rolling Stone-ის ყველა დროის 500 საუკეთესო სიმღერის სიაში 290-ე პოზიცია დაიკავა.  2000 წლის ივლისში ემინემი იქცა პირველ თეთრკანიან პიროვნებად, რომელიც The Source-ის გარეკანზე მოხვდა. The Marshall Mathers LP RIAA-მა 10 გზის პლატინით შეაფასა.

გრემის 2001 წლის დაჯილდოებაზე ემინემი გამოვიდა ელტონ ჯონთან ერთად და „Stan“ შეასრულა. გეების და ლესბოსელების დამცველმა ორგანიზაციამ GLAAD გააკრიტიკა მათი ერთობლივი გამოსვლა. Entertainment Weekly წერდა, რომ „ემინემი, რომელსაც ადანაშაულებენ ჰომოფობიური ტექსტების გამო, გამოვიდა გეების სიმბოლოსთან ერთად, რაც იყო ერთგვარი ჩახუტება, რომელმაც გამოხმაურება მთელ მსოფლიოში ჰპოვა.“  გაიერი, ტომ; ჯენსენი, ჯეფ; ჯორდანი, ტინა; ლიონს, მარგარეტ; მარკოვიცი, ადამ; ნაშავატი, კრის; პასტორეკი, უიტნი; რაისი, ლინეტ; როტენბერგი, ჯოშ; შვარცი, მისი; სლეზაკი, მაიკლ; სნირსონი, დენ; სტეკი, ტიმ; სტრაუპი, კეიტ; ტაკერი, კენ; ვერი, ადამ ბ.; ვოზიკ-ლევინსონი, საიმონ; უორდი, კეიტ; (დეკემბერი 11, 2009), "100 უდიდესი ფილმი, სატელევიზიო გადაცემა, ალბომი, წიგნი, პერსონაჟი, სცენა, ეპიზოდი, სიმღერა, ჩაცმულობა, მუსიკალური ვიდეო და ტენდენცია, რომელიც უკანასკნელი 10 წლის განმავლობაში გვართობდა". Entertainment Weekly. (1079/1080):74-84 21 თებერვალს, ცერემონიის დღეს GLAAD-მა გამართა საპროტესტო აქცია სტეიპლზის ცენტრის წინ, სადაც დაჯილდოების ცერემონია უნდა გამართულიყო. ემინემმა მონაწილეობა მიიღო რამდენიმე ერთობლივ მუსიკალურ ტურნეში. მათ შორის იყო 2001 წლის Up in Smoke Tour,  Dr. Dre-ს, სნუპ დოგის, Xzibit და Ice Cube-ის მონაწილეობით, Family Values Tour ლიმპ ბიზკიტთან, და Anger Management Tour-ის ჰედლაინერობა Papa Roach-თან, ლუდაკრისთან და Xzibit-თან ერთად.

მესამე სრული სტუდიური ალბომი The Eminem Show ემინემმა 2002 წლის მაისში გამოუშვა. იგი იქცა რეპერის კიდევ ერთ წარმატებად, მოხვდა რა ჩარტების პირველ პოზიციებზე და გაიყიდა რა პირველ კვირაში 1.332 მილიონი ასლის ოდენობით. მისი პირველი სინგლი იყო „Without Me“, ემინემის კომენტარებით ბოიბენდების, ლიმპ ბიზკიტის, დიკ და ლინ ჩეინებისა, მობისა და სხვების შესახებ. The Eminem Show RIAA-ს მიერ სერტიფიცირებული იქნა 10 გზის პლატინით. მასში აისახა მისი მზარდი პოპულარობა, მისი პრობლემები ცოლთან და შვილთან დაკავშირებით და მისი სტატუსი ჰიპ-ჰოპის საზოგადოებაში. იგი აგრეთვე საუბრობს სასჯელზე, რომელიც დაიმსახურა მცველის შეურაცხყოფის გამო, ჩხუბისას, რომელსაც ადგილი ჰქონდა 2000 წელს, მას შემდეგ, რაც უკანასკნელმა მის ცოლს აკოცა. სტივენ თომას ერლეუაინი (Allmusic) აღნიშნავდა აშკარა რისხვას რამდენიმე სიმღერაში, მაგრამ მისი აზრით, ეს იყო ნაკლებად ამგზნები ალბომი, ვიდრე The Marshall Mathers LP. თუმცა, ლ. ბრენტ ბოზელ III, რომელმაც მანამდე გააკრიტიკა The Marshall Mathers LP (მისი აზრით, ქალთმოძულეობით სავსე ტექსტების გამო), აღნიშნავდა The Eminem Show-ს დიდი რაოდენობის უხამს ლექსიკას, უწოდა რა ემინემს ზედმეტსახელი „Eminef“ (რაც იყო სიტყვით „motherfucker“ თამაში).

2003–07: Encore და მუსიკალური პაუზა

2003 წლის 8 დეკემბერს აშშ-ის საიდუმლო სამსახურმა გამოაცხადა, რომ იძიებდა ემინემის მხრიდან ამერიკის შეერთებული შტატების პრეზიდენტის მისამართით მუქარის ფაქტს. ასეთი გადაწყვეტილება გამოწვეული იქნა ტექსტით  „Fuck money / I don't rap for dead presidents / I'd rather see the president dead / It's never been said, but I set precedents“ () ტექსტი აღებულია სიმღერიდან „We As Americans“, რომელიც მოგვიანებით მეოთხე ალბომ Encore-ის დამატებით სიმღერებში მოხვდა.

მინი|200პქ|მარჯვნივ|ემინემის გამოსვლა ტურნეს Anger Management, Encore-ის პრომო კამპანიის ფარგლებში.

Encore გამოვიდა 2004 წელს. იგი, როგორც წინა დისკები, ჩარტების სათავეში მოხვდა. გაყიდვებზე გავლენა იქონია წამყვანმა სინგლმა  „Just Lose It“, რომელშიც რეპერი მაიკლ ჯექსონის ქცევას აკრიტიკებდა. 2004 წლის 12 ოქტომბერს, სინგლის გამოცემიდან ერთი კვირის თავზე, ჯექსონმა დარეკა სტივ ჰარვის რადიო გადაცემაში და გამოხატა თავისი უკმაყოფილება ვიდეოთი, რომელშიც პაროდირებულია ჯექსონის დადანაშაულება ბავშვებზე სექსუალურ ძალადობაში, პლასტიკური ოპერაციები და უსიამოვნება, რომელიც ჯექსონს 1984 წელს, პეპსის რეკლამის გადაღებისას შეექმნა (მას თმაზე ცეცხლი მოედო). ტექსტში საუბარია ჯექსონის სასამართლო დავებზე, თუმცა ემინემი სიმღერაში აღნიშნავს: „ეს არ არის მაიკლის დაცინვა, ეს არის მხოლოდ მეტაფორა. უბრალოდ ფსიქოპატი ვარ.“ ჯექსონის მხარდაჭერა მრავალმა მეგობარმა გამოხატა. მათ შორის იყო სტივი უანდერიც, რომლის აზრით, ვიდეო არის „ადამიანის წიხლის კვრა, როდესაც იგი გაჭირვებულია“ და „სისულელე“. სტივ ჰარვიმ განაცხადა: „ემინემმა დაკარგა გეტოს საშვი. დაგვიბრუნოს იგი.“  ვიდეოში აგრეთვე მოხდა პი-უი ჰერმანის, MC Hammer-სა და Blond Ambition-ის პერიოდის მადონას პაროდირება. ჯექსონის პროტესტთან დაკავშირებით უცნაური ელ იანკოვიჩი (რომელმაც 2003 წლის ალბომის Poodle Hat სიმღერაში „Couch Potato“ ემინემის „Lose Yourself“-ის პაროდია შექმნა) Chicago Sun-Times-თან ინტერვიუში ამბობდა: „შარშან ემინემმა შემაჩერებინა  „Lose Yourself“-ის პაროდიული ვიდეოს გადაღებები, ვინაიდან, მისი აზრით, ეს მის იმიჯს ან კარიერას ავნებდა. სიტუაცია მაიკლთან დაკავშირებით ირონიულად მეჩვენება.“ Black Entertainment Television იყო პირველი, რომელმაც ვიდეოს ეთერში გაშვება შეწყვიტა. MTV-ზე, მიუხედავად ამისა, მისი ჩვენება გაგრძელდა.  The Source არა მხოლოდ ვიდეოს ეთერიდან ამოღებას, არამედ სიმღერის ალბომიდან ამოშლას და ემინემის მხრიდან საჯარო ბოდიშს მოხდას. 2007 წელს ჯექსონმა და Sony-მ Famous Music LLC Viacom-ისგან შეიძინეს. ასეთი სვლით, ჯექსონი გახდა ემინემის, შაკირას, ბეკის და სხვათა სიმღერების საავტორო უფლებების მფლობელი. 

მიუხედავად წამყვანი სინგლის კომიკური ხასიათისა, თავად Encore სავსეა სერიოზული თემების განხილვით. ასეთია ანტისაომარი „Mosh“. 2004 წლის 25 ოქტომბერს, აშშ-ის პრეზიდენტის არჩევნებამდე ერთი კვირით ადრე, ემინემმა სიმღერა ინტერნეტში გამოუშვა. 
 მასში მკაცრად იქნა გაკრიტიკებული ჯორჯ ბუშ უმცროსი, სხვადასხვა ფრაზით, როგორიც იყო „fuck Bush“ და „მასობრივი განადგურების იარაღი, პრეზიდენტს რომ ვუწოდებთ.“  სიმღერის ოფიციალურ ვიდეოში ემინემი წინ მიუძღვის აჯანყებულ ხალხს (მათ შორის არის რეპერი ლოიდ ბენქსიც), რომელიც წარმოდგენილია, როგორც ბუშის ადმინისტრაციის მსხვერპლი. ისინი თეთრი სახლისკენ მიემართებიან. მას შემდეგ, რაც ხალხი შენობაში შევარდება, აღმოჩნდება, რომ ისინი მხოლოდ ხმის მისაცემად შევიდნენ. ვიდეოს დასასრულს ეკრანზე ჩნდება წარწერა „ხმა მიეცით სამშაბათს, 2 ნოემბერს“. ბუში კვლავ იქნა არჩეული პრეზიდენტად და ვიდეოს დასასრული შეიცვალა ემინემისა და მისი მხარდამჭერების ბუშზე საინაუგურაციო ტექსტის წაკითხვის დროს შეტევით.

2005 წელს ინდუსტრიიდან გაჟონა ინფორმაციამ, რომ ემინემი ექვსწლიანი და რამდენიმე მრავალპლატინიანი ალბომის კარიერის შემდეგ აპირებდა რეპერის კარიერის დასრულებას. ასეთი ვარაუდები წარმოიშვა 2005 წელს, ჭორებით, თითქოს ემინემი აპირებდა ორმაგ ალბომ The Funeral-ის გამოცემას.
 საბოლოოდ, დეკემბერში გამოიცა კომპილაცია Curtain Call: The Hits. 2005 წლის ივლისში Detroit Free Press-ში ცნობილი გახდა ემინემის, როგორც სოლო შემსრულებლის უკანასკნელი გეგმების შესახებ. გამოხატავდნენ ვარაუდს, რომ იგი აპირებდა მხოლოდ პროდიუსერის და ლეიბლის ადმინისტრატორის საქმიანობის გაგრძელებას. კომპილაციის გამოცემის დღეს დეტროიტის რადიოსადგურ WKQI-ის გადაცემა „Mojo in the Morning“-ში რეპერმა უარყო ჭორები, მაგრამ განაცხადა, რომ შემსრულებლის სახით ოდნავ შეისვენებდა. „ცხოვრებაში ისეთი პერიოდი მაქვს, რომ არც ვიცი, სად მიდის ჩემი კარიერა...ამიტომ დავარქვი ალბომს Curtain Call. შესაძლოა, ეს დასასრულიც იყო. არ ვიცით.“  2006 წელს Shady Records-ის შემსრულებლებთან ერთად მან გამოსცა ერთობლივი კომპილაცია The Re-Up.

2005 წელს ემინემი განხილული იქნა ბერნარდ გოლდბერგის წიგნში 100 People Who Are Screwing Up America, სადაც სიის 58-ე ადგილი დაიკავა. გოლდბერგს მითითებული აქვს ციტატა ბობ ჰერბერტის 2001 სტატიიდან The New York Times-ში: „ემინემის სამყაროში, ყველა ქალი მეძავია, თავად კი მათი გაუპატიურებისა და მოკვლის სურვილი აქვს.“  გოლდბერგმა გაიხსენა „No One's Iller“, Slim Shady EP-დან, როგორც მის შემოქმედებაში ქალთმოძულეობის მაგალითი. 2005 წლის ზაფხულში ემინემმა დაიწყო სამი წლის შემდეგ პირველი ტურნე აშშ-ში, Anger Management 3 Tour. მასში მონაწილეობდნენ  50 Cent, G-Unit, ლილ ჯონი, D12, ობი ტრაისი, The Alchemist და სხვები. 2005 წლის აგვისტოში ტურნეს ევროპული ნაწილი გაუქმებული იქნა და ცნობილი გახდა, რომ რეპერმა შეუდგა ნარკოტიკული დამოკიდებულებისგან რეაბილიტაციას, კერძოდ დასაძინებელ წამლებზე დამოკიდებულებისგან გათავისუფლებას. Curtain Call: The Hits გამოვიდა 2005 წლის 6 დეკემბერს, ლეიბლზე  Aftermath Entertainment. გამოცემიდან პირველივე კვირაში აშშ-ში გაიყიდა მისი 441.000 ასლი. იგი იქცა ემინემის რიგით მეოთხე  ბილბორდის ცხელ 200-ში პირდაპირ მოხვედრილ ალბომად.ჰარისი, კრის (დეკემბერი 14, 2005). "Eminem Scores Fourth No.1 Bow With Curtain Call" . mtv.com. MTV Networks. ალბომმა RIAA-სგან ორმაგი პლატინის სტატუსი მიიღო."Gold & Platinum: Searchable Database"  Recording Industry Association of America. წაკითხვის თარიღი ივლისი 16, 2010.

2007 წლის სექტემბერში ემინემმა 50 Cent-თან ინტერვიუს დროს დარეკა ნიუ-იორკის რადიოსადგურ Hot 97-ზე და თქვა, რომ „წინაკარში“ იმყოფებოდა. მან აგრეთვე ისაუბრა, გამოსცემდა თუ არა კიდევ ერთ ალბომს და როდის მოხდებოდა ეს: „ყოველთვის ვმუშაობ - ყოველთვის სტუდიაში ვზივარ. ახლა, ლეიბლის ამ ენერგიით, ყველაფერი კარგად არის. იყო დრო, რომ დროებით სტუდიაში შესვლა აღარ მსურდა...პირადი საკითხებით ვიყავი დაკავებული. ამ საკითხებს ვაგვარებ და შესანიშნავია.“რობერტ ჰილბერნი (სექტემბერი 23, 2007). Dr. Dre, mix marathon man L.A. Times. წაკითხვის თარიღი სექტემბერი 22, 2007.

2008–09: Relapse და Refill

მინი|მარცხნივ|ემინემი და D12, 2009 წლის მაისი

2008 წლის სექტემბერში ემინემი გამოჩნდა Sirius-ზე გახსნილ არხ Shade 45-ის ეთერში და აღნიშნა: „ამჟამად საკუთარ რაღაცებზე ვარ კონცენტრირებული, ვწერ ტრეკებს და მრავალ რამეს ვუწევ პროდიუსერობას. რაც უფრო მეტ პროდიუსერობას ვუწევ, მით უფრო მეტი მესმის, მე ხომ ვსწავლობ.“  ამ პერიოდში Interscope-მა საბოლოოდ დაადასტურა ემინემის ახალი ალბომის არსებობა. მოგვიანებით აღინიშნა, რომ იგი 2009 წლის გაზაფხულზე გამოიცემოდა.  დეკემბერში რეპერმა უფრო ვრცლად ისაუბრა ალბომზე, რომელიც, როგორც ცნობილი გახდა, Relapse-ის სახელწოდებით გამოიცემოდა. მან აღნიშნა: „მე და Dre კვლავ სტუდიაში ვართ, როგორც უწინ იყო. Dre იქნება Relapse-ის სიმღერების დიდი ნაწილის პროდიუსერი. ისევ ძველი ანცობით ვართ დაკავებული...ჯერჯერობით, ამით შემოვიფარგლოთ.“ 

2009 წლის 5 მარტს პრეს-რელიზში ემინემმა განაცხადა, რომ გამოსცემდა ორ ალბომს. პირველი, Relapse, გამოვიდა 19 მაისს. მისი პირველი სინგლი „We Made You“ გამოჩნდა 7 აპრილს, ისევე, როგორც თანხმლები ვიდეო. მიუხედავად იმისა, რომ Relapse ისეთი წარმატებით არ გაყიდულა, როგორც წინამორბედები, იგი კვლავ კომერციულად წარმატებული აღმოჩნდა, დაიმსახურა ზოგიერთ კრიტიკოსთა აღიარება და მისი ჰიპ-ჰოპ სამყაროში არსებული სტატუსიც გაამყარა. Relapse დასახელდა წლის ერთ-ერთ საუკეთესო ალბომად და მსოფლიო მასშტაბით გაიყიდა ხუთ მილიონზე მეტი ასლის ოდენობით. 2009 წლის MTV-ის კინოდაჯილდოების ცერემონიაზე საშა ბარონ კოენი დარბაზში დაეშვა ანგელოზის კოსტიუმით და დუნდულებით დაჯდა ემინემის სახესთან. ამის გამო რეპერმა დარბაზი „გაღიზიანებულმა“ დატოვა. სამი დღის შემდეგ ცნობილი გახდა, რომ ეს სცენა მათ მიერ ერთად დადგმული იყო. 30 ოქტომბერს ემინემი გამოვიდა ჰედლაინერის სახით ნიუ-ორლეანის Voodoo Music Experience-ზე, რაც იყო შესვენების შემდეგ მისი პირველი საკონცერტო გამოსვლა. კონცერტზე, რომელზეც D12-იც გამოვიდა, შესრულდა რამდენიმე სიმღერა Relapse-იდან, და უფრო ადრეული ჰიტები. 19 ნოემბერს ცნობილი გახდა, რომ Relapse: Refill, ალბომის დამატებითი დისკი, 21 დეკემბერს გამოიცემოდა. იგი საბოლოოდ გამოვიდა Relapse-ის ახალი ტირაჟის შემადგენლობაში, შვიდი დამატებითი სიმღერით, რომელთა შორის იყო „Forever“ და „Taking My Ball“. მომავალი ალბომის შესახებ ემინემმა განაცხადა:

„მსურს, თაყვანისმცემლებისთვის ამ წელს თავდაპირველად დაგეგმილი მასალა გამოვცდე...იმედია, რომ The Refill-ის ეს სიმღერები გამოაცოცხლებენ ფანებს მთელ მსოფლიოში, სანამ მომავალ წელს Relapse 2-ს გამოვუშვებთ...კვლავ Dre-სთან ვარ და რამდენიმე სხვა პროდიუსერთან, მათ შორის, Just Blaze-თან, განსხვავებული მიმართულება ავიღე და ნულიდან დავიწყე. ახალი სიმღერები უფრო განსხვავებულად ჟღერს, ვიდრე თავდაპირველად Relapse 2-სთვის დაგეგმილები, ჯერ მსურს, მოისმინონ სხვა სიმღერები.“ 

2010–11: Recovery და Bad Meets Evil-ის გაერთიანება
მინი|მარჯვნივ|ემინემი და რიანა ასრულებენ სიმღერას „Love the Way You Lie“ E3 Expo-ს ზეიმზე, 2010

2010 წლის აპრილში ემინემმა Twitter-ში დაწერა „Relapse 2 არ არსებობს“. ამ შეტყობინების გამო ბევრი დარწმუნებული იყო, რომ იგი საერთოდ არ გამოსცემდა ალბომს, მაგრამ მისი სიტყვები სინამდვილეში ნიშნავდა, რომ ალბომს სახელწოდება შეეცვალა. ეს იყო Recovery. დადასტურება კვლავ ემინემის შეტყობინებით იქნა მიღებული, რომელშიც ეწერა ერთი სიტყვა - RECOVERY და მითითებული იყო ბმული რეპერის ოფიციალურ საიტზე. ემინემმა განაცხადა: „თავდაპირველად Relapse 2-ის გამოცემა გასული წლისთვის მქონდა დაგეგმილი. მაგრამ ჩაწერისას და ახალ პროდიუსერებთან მუშაობისას Relapse-ის გაგრძელება სულ უფრო ნაკლებად მაინტერესებდა და სრულიად ახალი ალბომის ჩაწერა მსურდა. Recovery-ს მუსიკა ძალიან განსხვავდება Relapse-ისგან და, ვფიქრობ, ცალკე სახელწოდებას იმსახურებს.“ მეშვიდე სტუდიური ალბომი, Recovery გამოვიდა 18 ივნისს. აშშ-ში Recovery გამოცემის პირველ კვირაში 741.000 ასლის სახით გაიყიდა და მოხვდა ბილბორდის 200-ის პირველ პოზიციაზე. იგი იქცა ემინემის ზედიზედ მეექვსე #1 ალბომად აშშ-ში და მიაღწია მსოფლიო მასშტაბის კომერციულ წარმატებას, მოხვდა რა რამდენიმე სხვა ქვეყნის #1 პოზიციებზე. იგი ბილბორდის 200-ში #1 იყო ზედიზედ ხუთი კვირის განმავლობაში. ემინემი არ იძვრის ბილბორდის 200-ის #1 ადგილიდან; ლილ უეინი ციფრული სიმღერების სათავეში. Billboard.biz. წაკითხვის თარიღი დეკემბერი 21, 2010.

ბილბორდმა Recovery 2010 წლის ყველაზე გაყიდვად ალბომად გამოაცხადა. Nielsen SoundScan-ის ისტორიაში ემინემი იყო პირველი შემსრულებელი, რომელსაც წლის ბოლოს ორი ყველაზე გაყიდვადი ალბომი ჰქონდა.კოლფილდი, კით (იანვარი 5, 2011). "ემინემის Recovery არის 2010 წლის ყველაზე გაყიდვადი ალბომი; კეტი პერის  „California Gurls“ არის ყველაზე პოპულარული ციფრული სიმღერა". Billboard.com. Prometheus Media Group. Recovery აგრეთვე არის ისტორიაში ციფრულად ყველაზე გაყიდვადი ალბომი. პირველი სინგლი, „Not Afraid“ გამოვიდა 29 აპრილს და ბილბორდის Hot 100-ში უმალვე #1 პოზიციაზე აღმოჩნდა. მისი მუსიკალური ვიდეო გამოვიდა 4 ივნისს. „Not Afraid“-ს მოჰყვა მეორე სინგლი, „Love the Way You Lie“, რომელიც თავდაპირველი მეორე პოზიციიდან პირველზე გადავიდა.[ "ემინემის ალბომების და სიმღერების ჩარტის ისტორია"]. Billboard. Nielsen Business Media. „Love the Way You Lie“ ბრიტანეთში 2010 წლის ყველაზე გაყიდვადი სინგლი იყო, მიუხედავად იმისა, რომ პირველ პოზიციაზე არ მოხვედრილა (1969 წლის შემდეგ ბრიტანეთში ასეთი პირველი ფაქტი დაფიქსირდა).იანგზი, იენ (დეკემბერი 21, 2010). "Alex Da Kid: ბრიტანელი 2010 წლის უდიდესი ჰიტის მიღმა". BBC. მიუხედავად შინაარსის კრიტიკისა, Recovery-მ დაიმსახურა კრიტიკოსთა დადებითი შეფასებებიც. 2010 წლის 21 ნოემბრისთვის ალბომი აშშ-ში გაიყიდა სამ მილიონზე მეტი ასლის ოდენობით. Recovery აგრეთვე დასახელდა 2010 წლის ყველაზე გაყიდვად ალბომად, შეუერთდა რა ამ მხრივ 2002 წლის ყველაზე გაყიდვად The Eminem Show-ს. ამრიგად, ემინემს ჰქონდა მსოფლიოში წლის ბოლოსთვის ყველაზე გაყიდვადი ორი #1 ალბომი. Recovery-ს ჩათვლით ემინემს, როგორც სოლო შემსრულებელს, ჰქონდა რეკორდული #1 ალბომების სია.

ემინემი გამოჩნდა 2010 წლის BET-ის დაჯილდოებაზე, სადაც B.o.B-თან ერთად შეასრულა „Not Afraid“ და „Airplanes, Part II“. იგი აგრეთვე გამოვიდა Activison E3-ის კონცერტზე. 2010 წლის ივნისში მან და ჯეი-ზიმ გამოაცხადეს, რომ დეტროიტსა და ნიუ-იორკში ერთობლივ კონცერტებს გამართავდნენ. ამ ღონისძიებას The Home & Home Tour ერქვა. ორი კონცერტის ბილეთები მთლიანად გაიყიდა და აუცილებელი გახდა თითო ქალაქში დამატებითი კონცერტების დამატება. BET-მა ემინემი დაასახელა XXI საუკუნის #1 რეპერად."10 საუკეთესო რეპერი| 10 საუკეთესო რეპერი: ემინემის ვრცელი ინტერვიუ". BET.com. წაკითხვის თარიღი ნოემბერი 16, 2010.

ემინემმა 2010 წლის 12 სექტემბერს გახსნა MTV-ის 2010 წლის მუსიკალური ვიდეოების დაჯილდოების ცერემონია და რიანასთან ერთად შეასრულა „Not Afraid“ და „Love the Way You Lie“."MTV VMA - რეზიუმე: სცენის გადახვევა ემინემთან, რიანასთან, ტეილორთან, კანიესთან და ბიბერთან ერთად". სექტემბერი 13, 2010. Singersroom.com. Recovery-ს და Home & Home Tour-ის წარმატებით იგი დასახელდა „MTV-ის ყველაზე მაგარ MC-იდ“Cantor, Paul (ოქტომბერი 24, 2010). "ემინემი არის საქმეში ყველაზე მაგარი MC!" . MTV Networks., ხოლო ჰიპ-ჰოპ სიახლეების საიტ HipHopDX-ის მიერ - „წლის MC-იდ“.2010 წლის HipHopDX-ის ჯილდო | ლილ უეინის, დრეიკის და უამრავი სხვა ჰიპ-ჰოპ შემსრულებლის განხილვა . HipHopDX (დეკემბერი 13, 2010). წაკითხვის თარიღი დეკემბერი 21, 2010. ემინემმა და რიანამ სიმღერის გაგრძელებაზეც იმუშავეს, რომელსაც „Love the Way You Lie (Part II)“ ეწოდა (რიანას ამჯერად წამყვანი ვოკალით, იგი უკანასკნელის ალბომისთვის ჩაიწერა)."რიანა და ემინემი ჩაწერენ „Love the Way You Lie“-ს გაგრძელებას". ოქტომბერი 19, 2010. Theboombox.com 2010 წლის დეკემბერში Billboard-ის „2010 წლის 25 უდიდესი მუსიკალური მომენტის“ სიაში პირველ მოვლენად დასახელდა დიდი ემინემის დაბრუნება (Great Eminem Recovery).2010 წლის 25 უდიდესი მუსიკალური მომენტი Billboard.com. წაკითხვის თარიღი დეკემბერი 20, 2010 ემინემი გამოვიდა 2011 წლის გრემის დაჯილდოებაზე, 2011 წლის 13 თებერვალს და რიანასთან და ადამ ლევინთან ერთად შეასრულა „Love the Way You Lie (Part II)“, ხოლო Dr. Dre-სთან და სკაილარ გრეისთან ერთად - „I Need a Doctor“. 2011 წლის თებერვალში ცნობილი გახდა, რომ „Space Bound“ გამოვიდოდა Recovery-ს მეოთხე სინგლის სახით, ხოლო მის თანმხლებ მუსიკალურ ვიდეოში მონაწილეობას მიიღებდა ყოფილი პორნო-მსახიობი საშა გრეი. ვიდეო გამოვიდა 24 ივნისს, iTunes-ის მაღაზიაში.

2010 წელს ემინემი 1999 წლის შემდეგ პირველად დაუბრუნდა Royce da 5'9"-თან თანამშრომლობას Bad Meets Evil-ის სახით.  გაერთიანებას 2011 წლის 14 ივნისს მოჰყვა EP Hell: The Sequel-ის გამოცემა.ემინემი და Royce Da 5'9" გამოსცემენ Bad Meets Evil-ის EP-ს  MTV.com (აპრილი 25, 2011). წაკითხვის თარიღი აპრილი 26, 2011. ემინემმა მიიღო მონაწილეობა Royce da 5'9"-ის სიმღერის „Writer's Block“ ჩაწერაში. სინგლი ოფიციალურად 2011 წლის 8 აპრილს გამოვიდა. 2011 წლის 3 მაისს გამოვიდა Bad Meets Evil-ის სინგლი „Fast Lane“. გადაღებული იქნა მისი მუსიკალური ვიდეოც. 2011 წლის მარტში, რამდენიმე დღის გამოტოვებით, ალბომებს The Eminem Show და The Marshall Mathers LP RIAA-ს მიერ მიენიჭა ალმასის სტატუსი. ამრიგად, ემინემი არის ერთადერთი რეპერი ალმასის სტატუსის მქონე ორი ალბომით.ემინემის 2 ალბომი ალმასის ხდება  RapBasement.com (აპრილი 26, 2011). წაკითხვის თარიღი აპრილი 28, 2011. ემინემი აგრეთვე მოხვდა Facebook-ის რეკორდსმენების სიაში, როგორც პირველი პიროვნება, რომლის გვერდს 60 მილიონზე მეტი „მოწონება“ ჰქონდა. ამით მან უკან ლედი გაგა, ჯასტინ ბიბერი, რიანა და მაიკლ ჯექსონიც ჩამოიტოვა. ემინემი, Recovery-ით და Hell: The Sequel-ით 12 თვის განმავლობაში ორი #1 ალბომის რეკორდის მქონე პირველი შემსრულებელიც იყო. 2011 წლის დასაწყისში მან გამოაქვეყნა სიმღერა „2.0 Boys“, რომელშიც მონაწილეობდნენ Shady Records-ში სულ მცირე ხნის წინ, 2011 წლის იანვარში მოსული Yelawolf და Slaughterhouse. სიმღერა ცოცხლად პირველად წარადგინეს 2011 წლის აპრილში. Bad Meets Evil-ის შემდეგი სინგლი „Lighters“ გამოიცა 2011 წლის 6 ივლისს, რასაც აგვისტოს ბოლოს მოჰყვა ოფიციალური ვიდეოც. 2011 წლის 6 აგვისტო Lollapalooza 2011-ზე გამოსვლისას ემინემმა რამდენიმე სიმღერა წარადგინა იმ შემსრულებლებთან ერთად, რომლებიც მათ ჩაწერაში მონაწილეობდნენ (სკაილარ გრეი, Royce da 5'9"). სცენაზე რეპერს აგრეთვე ბრუნო მარსიც შეუერთდა.

2012–13: The Marshall Mathers LP 2

2012 წლის 24 მაისს ემინემისგან ცნობილი გახდა შემდეგ ალბომზე მუშაობის შესახებ. გამოცემა დაგეგმილი იყო 2013 წლისთვის. მიუხედავად უცნობი სათაურისა ან გამოცემის თარიღისა, ალბომი უკვე მოხვდა 2013 წლის „ყველაზე ნანატრი ალბომების სიებში“.

2013 წლის 30 ივნისს ემინემი რადიოსადგურ Shade 45-ის ეთერში ესაუბრა ალბომის შესახებ DJ Whoo Kid-ს. მან თქვა, რომ მასალა ყალიბდებოდა და Dr. Dre რაღაც მონაწილეობას მიიღებდა.Eminem vs DJ Whoo Kid!! New Album?? Art of Rap?? Most Annoying Slaughterhouse Member?? Air Yeezy's??  | RadioPlanet.tv | Where Hip Hop Meets Hollywood 2012 წლის 30 აგვისტოს Royce da 5'9"-მ განაცხადა: „არ ვიცი, რა რეაქცია ექნება მსოფლიოს იმაზე, რაც მოვისმინე.“ დადასტურდა, რომ ალბომის ჩაწერაში ემინემის ახლო მეგობარი და რეპერი 50 Cent-იც მონაწილეობდა.50 Cent იქნება ემინემის ახალ ალბომზე, Dr. Dre გამოჩნდება „Street Immortal“-ში | HipHop DX ემინემი აგრეთვე გამოჩნდა პინკის ალბომზე  The Truth About Love, სიმღერაში „Here Comes The Weekend“.

2013 წლის 11 თებერვალს Shady Records-ის პრეზიდენტმა და ემინემის მენეჯერმა პოლ როზენბერგმა გამოაცხადა, რომ მერვე სტუდიური ალბომი გამოვიდოდა 2013 წელს, ხსოვნის დღის შემდეგ. „ჩვენ ნამდვილად ველოდებით 2013 წელს ემინემის ახალი ალბომის გამოცემას. დიდი ხანია, მასზე მუშაობს.“ მან აგრეთვე დაამატა: „შეგვიძლია ვთქვათ, რომ ეს ხსოვნის დღის შემდეგ მოხდება, მაგრამ ზუსტად არ ვიცით, როდის. აგვისტოში ევროპაში რამდენიმე საკონცერტო თარიღი აქვს დაკავებული, ვნახოთ, კიდევ როდის გამოვა.“ ალბომი კვლავ სახელწოდების გარეშე რჩებოდა. 2013 წლის 22 მარტს Dr. Dre-სგან ცნობილი გახდა, რომ ალბომი თითქმის დასრულებული იყო. დადასტუდა, რომ დისკზე პროდიუსერების სახით მუშაობდნენ Dr. Dre და No I.D..

2013 წლის 14 აგვისტოს გამოვიდა ემინემის ახალი სინგლი „Survival“, ლიზ როდრიგესის მონაწილეობით, DJ Khalil-ის პროდიუსერული წვლილით. იგი მოხვდა თამაშში Call of Duty: Ghosts და გამოიცა, როგორც მისი საუნდტრეკის ნაწილი. თუმცა, მას მალევე მოჰყვა პრეს-რელიზი ალბომის მალე გამოცემის შესახებ. 2013 წლის MTV-ის მუსიკალური ვიდეოების დაჯილდოებისას ცნობილი გახდა, რომ ახალი ალბომი იქნებოდა The Marshall Mathers LP-ის გაგრძელება,  The Marshall Mathers LP 2 და გამოვიდოდა 2013 წლის 5 ნოემბერს.

ალბომის წამყვანი სინგლი „Berzerk“ გამოვიდა 2013 წლის 15 აგვისტოს. Billboard Hot 100-ში მისი სადებიუტო ადგილი იყო #3. „Survival“ მოგვიანებით გამოვიდა, როგორც The Marshall Mathers LP 2-ის სინგლიც. ალბომიდან კიდევ ორი სინგლი,  „Rap God“ და „The Monster“ (რიანასთან ერთად) გამოიცა.

მინი|250პქ|right|გამოსვლა 2014 წლის ლოლაპალუზაზე, ჩიკაგო.

The Marshall Mathers LP 2 გამოვიდა 2013 წლის 5 ნოემბერს, ლეიბლებზე Aftermath Entertainment, Shady Records და Interscope Records. სტანდარტულ გამოცემაში მოხვდა 16 სიმღერა, ხოლო დელუქს ვერსიაში - მეორე დისკი 5 დამატებითი სიმღერით. იგი იქცა ემინემის რიგით მეშვიდე ალბომად, რომელიც გამოსვლისას ბილბორდის 200-ში #1 პოზიციაზე მოხვდა. 2013 წელს იგი იყო გამოცემიდან პირველი კვირის გაყიდვების რიგით მეორე რეკორდსმენი. 
 მას შემდეგ, რაც ალბომი გამოვიდა, ემინემი იქცა პირველ წამყვან შემსრულებლად The Beatles-ის შემდეგ, რომლის ერთდროულად ოთხი სინგლი იმყოფებოდა ბილბორდის Hot 100-ის საუკეთესო 20-ეულში.

გაერთიანებულ სამეფოში შედგა ალბომის დებიუტი ბრიტანეთის ალბომების ჩარტის #1 პოზიციაზე, რითაც იგი ბრიტანეთშიც ემინემის ზედიზედ რიგით მეშვიდე #1 ალბომად იქცა. ასეთი წარმატებით, ემინემი უკვე იყო პირველი ამერიკელი შემსრულებელი, რომელმაც ბრიტანეთში ზედიზედ შვიდ #1 ალბომის სტატუსს მიაღწია და თავისი მიღწევით ბრიტანეთის ჩარტში The Beatles-ის შემდეგ მეორე ადგილი უკავია. ალბომმა გაამყარა კანადაში რეპერის პოზიციები, აქცია რა იგი 2013 წლის ყველაზე გაყიდვად შემსრულებლად და მოუპოვა ყველაზე გაყიდვადი ალბომიც.

2013 წლის 3 ნოემბერს ემინემი პირველ YouTube Music Awards-ზე წლის შემსრულებლად გამოაცხადეს. 10 ნოემბერს მან 2013 წლის MTV ევროპის მუსიკალურ დაჯილდოებაზე „მსოფლიო სიმბოლოს“ ჯილდო მიიღო. 2014 წლის 10 ივნისს ცნობილი გახდა, რომ ემინემი იქცა ციფრული მუსიკის ისტორიაში პირველ შემსრულებლად, რომლის ჩანაწერებს RIAA-სგან მიენიჭა ალმასის ორი ციფრული სერტიფიცირება (აღრიცხვისას გათვალისწინებული იყო 10 მილიონზე მეტი გაყიდვა და ონლაინ-მოსმენა), კერძოდ, „Not Afraid“-ს და „Love the Way You Lie“-ს. 2014 წლის 11 ივლისს ემინემმა გამართა კონცერტი უემბლიზე, მაგრამ წარმატების გამო, დაამატა კიდევ ერთი თარიღი, 2014 წლის 12 ივლისი.

2014–დღემდე: Shady XV და გრამფირფიტების ბოქს-სეტი

მინი|left|ემინემის გამოსვლა ვაშინგტონში 2014 წელს

2014 წლის ივნისში ემინემი და პოლ როზენბერგი სხვადასხვა სოციალურ ქსელში იყენებდნენ ტეგს #SHADYXV, ხოლო ემინემი ერთ-ერთი კონცერტის დროს ატარებდა მაისურს ამ ტეგით. 2014 წლის 25 აგვისტოს პრეს-რელიზიდან ცნობილი გახდა, რომ Shady Records-ზე გამოიცემოდა კომპილაცია  Shady XV. ორ-დისკიანი ალბომი გამოვიდა 2014 წლის 24 ნოემბერს, შავი პარასკევის კვირის დროს. კომპილაციას ახლავს ჰიტების დისკები და ერთი ახალი დისკი  Shady Records-ის შემსრულებლების ახალი მასალით (D12, Slaughterhouse, Bad Meets Evil, Yelawolf). მანამდე, 25 აგვისტოს, გამოვიდა ალბომის პირველი სინგლი Guts Over Fear, სიას მონაწილეობით. ალბომის სიმღერების სია ცნობილი გახდა 2014 წლის 29 ოქტომბერს. ლეიბლმა გამოუშვა პრომო ვიდეო, რომელშიც ემინემი 7 წუთის განმავლობაში ფრისტაილს კითხულობს. „Detroit Vs. Everybody“ გამოვიდა 2014 წლის 11 ნოემბერს, ალბომის მესამე სინგლის სახით. მის ჩაწერაში მონაწილეობდნენ ემინემი, Dej Loaf, Royce da 5'9, დენი ბრაუნი, ბიგ შონი და Trick Trick.

The Official Eminem Box Set, კარიერის მიმომხილველი გრამფირფიტების ბოქს-სეტი, გამოვიდა 2015 წლის 12 მარტს. მასში შეტანილია როგორც ძირითადი სტუდიური ალბომები, ასევე „მერვე მილის“ საუნდტრეკი და კომპილაციები Eminem Presents: The Re-Up და Curtain Call: The Hits. წლის დასაწყისში ცნობილი გახდა, რომ რეპერი გამოჩნდებოდა Tech N9ne-ის სიმრერაში „Speedom (Worldwide Choppers 2)“ უკანასკნელი, ჩაწერილი კრიზ კალიკოს თანამონაწილეობით, 20 აპრილს გამოვიდა. ემინემი აგრეთვე გამოჩნდა Yelawolf-ის „Best Friend“-ში, ალბომიდან Love Story.

ემინემი მუშაობდა ფილმის „ცაცია“ საუნდტრეკის პროდიუსერად. ალბომიდან, რომელიც გამოვიდა Shady Records-ზე, 2015 წლის 2 ივნისს გამოიცა სიმღერა მისი შესრულებით, „Phenomenal“. კიდევ ერთი სინგლი, „Kings Never Die“, დუეტი გვენ სტეფანისთან, გამოქვეყნდა ემინემის Vevo-ს პროფილზე, 2015 წლის 10 ივლისს. Beats 1-ის ეთერში 1 ივლისს რეპერი ესაუბრა ზეინ ლოუს და იყო ამ გადაცემის პირველი სტუმარი. ემინემი აგრეთვე გამოვიდა მიჩიგანურ გადაცემაში Only in Monroe, სტივენ კოლბერტთან (რომელიც მოწვეული წამყვანი იყო). ამ ეპიზოდში მან წაიმღერა ბობ სიგერის სიმღერების ნაწყვეტები და ისაუბრა „ცაციაზე“. 2015 წლის ივნისში ცნობილი გახდა, რომ იგი იქნებოდა სერიალის „Motor City“ აღმასრულებელი პროდიუსერი და მუსიკალური რედაქტორი.

მინი|270პქ|ემინემის გამოსვლა 2016 წელს.

2016 წლის სექტემბერში ემინემი გამოჩნდა სკაილარ გრეის „Kill For You“-ში, უკანასკნელის ალბომიდან Natural Causes. 2016 წლის 19 ოქტომბერს გამოვიდა ახალი სიმღერა, „Campaign Speech“ – პოლიტიკური ქვეტექსტით, აშშ-ის საპრეზიდენტო არჩევნების აღსანიშნავად. აგრეთვე ცნობილი გახდა, რომ რეპერი ახალ ალბომზე მუშაობდა. 2016 წლის 17 ნოემბერს ემინემის Vevo-ს არხზე განთავსდა ალბომ Infinite-ის რემასტერი. 2016 წლის 22 ნოემბერს მან გამოუშვა 10 წუთიანი დოკუმენტური ფილმის „Partners in Rhyme: The True Story of Infinite“ ტრეილერი.

2017–დღემდე: Revival

2017 წლის თებერვალში ემინემი გამოჩნდა ბიგ შონის „No Favors“-ში, ალბომიდან I Decided. ამ სიმღერაში ემინემი არჩეულ პრეზიდენტ დონალდ ტრამპს უწოდებს „ძუკნას“ და საუბრობს ენ კოულტერის, ტრამპის მხარდამჭერის, კონსერვატიული სოციალური და პოლიტიკური კომენტატორის გაუპატიურებაზე. კოულტერის გამოხმაურება ასეთი იყო: „ვფიქრობ, სამწუხაროა, რომ მემარცხენეები, ბერკლიდან ემინემამდე თავისი რეპ-სიმღერებით, ნორმან აქციეს ქალებზე ძალადობა, როგორც ეს ემინემთან ხდება.“ რეპერი გამოვიდა BET-ის ყოველწლიურ ჰიპ-ჰოპის დაჯილდოებაზე და შეასრულა იმპროვიზაციული „The Storm“, რომელშიც განაგრძო ტრამპის და მისი ადმინისტრაციის კრიტიკა. მიზეზი, გარდა ყველაფრისა, იყო ტრამპის მიერ ყურადღების გამახვილება ქარიშხალ მარიას ეთერში გასული კადრების  ფონზე გაჟღერებული „The Star Spangled Banner“-ის წინააღმდეგ გამართულ ეროვნული საფეხბურთო ლიგის საპროტესტო აქციაზე. ერთ-ერთი მიზეზი აგრეთვე იყო იარაღის კონტროლის არარსებობა, განსაკუთრებით ლას-ვეგასში 2017 წელს მომხდარი ტერაქტის ფონზე. გამოსვლა რეპერმა დაასრულა ულტიმატუმით, რომელშიც გამოაცხადა, რომ ნებისმიერი, ვინც ტრამპს მხარს დაუჭერდა, მისი მსმენელი აღარ იქნებოდა. გამოსვლას და შესრულებას სხვა რეპერებმაც დაუჭირეს მხარი. 2017 წლის ოქტომბერში ემინემი გამოჩნდა პინკის ახალ სიმღერაში, „Revenge“, ალბომიდან Beautiful Trauma.

2017 წლის ოქტომბრის ბოლოს ემინემმა და პოლ როზენბერგმა დაიწყეს მცირე სარეკლამო კამპანია და ცნობილი გახდა მომავალი ალბომის სახელწოდება – Revival. ამ კამპანიის ფარგლებში გამოვიდა პაროდიული სარეკლამო რგოლები, რომლებშიც წარმოდგენილია არარსებული სამედიცინო პრეპარატის აღწერა. ნოემბერში გამოვიდა ალბომის პირველი სინგლი, „Walk on Water“, ჩაწერილი ბიონსე ნოულსთან ერთად. სიმღერა პირველად შესრულდა სკაილარ გრეისთან ერთად, 12 ნოემბერს, MTV ევროპის 2017 წლის მუსიკალური დაჯილდოების ფარგლებში. 28 ნოემბერს Dr. Dre-მ გამოაქვეყნა ვიდეო, რომელმაც დაადასტურა, რომ ალბომი გამოიცემოდა 15 დეკემბერს. 8 დეკემბერს ემინემმა გამოუშვა პრომო-სინგლი მომავალი ალბომიდან, „Untouchable“, სემპლით Cheech & Chong-ის სიმღერიდან.

ხელოვანობა

შთაგონებები და რეპის ტექნიკა

ემინემს დასახელებული ჰყავს რამდენიმე MC, რომელმაც მისი რეპის სტილზე გავლენა მოახდინა. მათ შორის არიან Esham, Kool G Rap,ედვარდსი, 2009, გვ. 88. Masta Ace,ემინემი და საშა ჯენკინზი, 2008, The Way I Am, Dutton Adult, გვ. 20. Big Daddy Kane, Newcleus, Ice-T, Mantronix, Melle Mel (კერძოდ, სიმღერა „The Message“), LL Cool J, ბისტი ბოიზი, Run–D.M.C., Rakim, და Boogie Down Productions.

წიგნში  How to Rap Guerilla Black აღნიშნავს, რომ ემინემმა შეისწავლა სხვა MC-ების სტილი, რათა საკუთარი ტექნიკა შეექმნა: „ემინემი უსმენდა ყველაფერს და სწორედ ამან აქცია ერთ-ერთ უდიდესად.“ ედვარდსი, 2009, გვ. x. იგივე წიგნში სხვა MC-ების მიერ აღიარებულია ემინემის რეპის ტექნიკის ასპექტები. მათ შორის არის ნაირფეროვანი და იუმორის ელემენტებით გაჯერებული ტექსტები,ედვარდსი, 2009, გვ. 5, 38. კავშირი მსმენელთან,ედვარდსი, 2009, გვ. 7. ალბომების სერიაში კონცეფციების გამოყენება,ედვარდსი, 2009, გვ. 34. რითმის რთული სქემები,ედვარდსი, 2009, გვ. 66, 107. სიტყვების რითმში შერწყმა,ედვარდსი, 2009, გვ. 85. მრავალმარცვლიანი რითმი, ერთ ტაქტში ბევრი რითმის გამოყენება,ედვარდსი, 2009, გვ. 106. რთული რითმები,ედვარდსი, 2009, გვ. 120, 129. ნათელი გამოთქმა ,ედვარდსი, 2009, გვ. 244. მელოდიის გამოყენება ედვარდსი, 2009, გვ. 253. და სინკოპის გამოყენება.
ედვარდსი, 2009, გვ. 257. აგრეთვე ცნობილია, რომ მას უყვარს ტექსტების ქაღალდზე დაწერა, რაც დადასტურებულია წიგნში The Way I Am. მას აგრეთვე სჩვევია ტექსტებზე რამდენიმე დღის ან კვირის განმავლობაში ედვარდსი, 2009, გვ. 160. გულმოდგინედ მუშაობაედვარდსი, 2009, გვ. 212. და ორმაგი ვოკალის გამოყენებაც.ედვარდსი, 2009, გვ. 282.

ალტერ ეგოები

სხვადასხვა თემაზე სასაუბროდ ან რეპის სხვადასხვა სტილის დროს ემინემი იყენებს ალტერ ეგოებს. მისი ყველაზე ცნობილი და პოპულარული ალტერ ეგოა „Slim Shady“, პირველად გამოყენებული Slim Shady EP-ზე. ამ იმიჯით ემინემი განასახიერებს ძალადობის მოყვარულ პიროვნებას და ასრულებს კომიკური ტონით გაჯერებულ ბნელ სიმღერებს. მიუხედავად იმისა, რომ Slim Shady-ს არსებობა არ შეწყვეტილა, იგი არ ჩნდება Recovery-ში, ვინაიდან უკანასკნელის თემატიკა მისგან შორს არის.

კიდევ ერთი აღსანიშნავი პერსონაჟია კენ კენიფი (Ken Kaniff). Slim Shady LP-ში მის როლს ასრულებს დეტროიტელი რეპერი Aristotle. პირველი გამოჩენისას პერსონაჟი ურეკავდა ემინემს და ეხუმრებოდა. Slim Shady LP-ის შემდეგ მის როლს თავად ემინემი ასრულებდა. პერსონაჟი გამოჩნდა სხვა ალბომებზეც, გარდა Encore-ის და Recovery-ისა. კენ კენიფის როლში ემინემი განასახიერებს ჰომოსექსუალს, რომელიც ემინემის სიმღერებს დასცინის.  Aristotle-ს არ მოეწონა, რომ ემინემმა მისი პერსონაჟი მიითვისა და შექმნა მიქსტეიპი, რომელზეც კენის სტილში ემინემის მისამართით დამამცირებელი ტექსტებით რეპავს.

თანამშრომლობა და პროდიუსერული ნამუშევრები

მიუხედავად იმისა, რომ ჩვეულებისამებრ, ემინემი თანამშრომლობს Aftermath Entertainment-ის და Shady Records-ის სხვადასხვა რეპერთან (Dr. Dre, 50 Cent, D12, ობი ტრაისი, Yelawolf), კარიერის განმავლობაში მას ჰქონდა დუეტები სხვა შემსრულებლებთანაც. მათ შორის იყვნენ Redman, კიდ როკი, DMX, ლილ უეინი, მისი ელიოტი, ჯეი-ზი, დრეკი, რიანა, ნიკი მინაჟი, Xzibit, Method Man, ჯეიდაკისი, Fat Joe, Sticky Fingaz, T.I. და Young Jeezy. ემინემი გამოვიდა BET-ის დაჯილდოებაზე, ბასტა რაიმზის „Touch It“-ის შესრულებისას, 2006 წლის 27 ივნისს. იგი აგრეთვე მონაწილეობდა ეიკონის „Smack That“-ის ჩაწერაში. ემინემის ვოკალი ჟღერს ლილ უეინის სიმღერაში „Drop the World“, ისევე, როგორც 50 Cent-ის მეხუთე სტუდიური ალბომის Street King Immortal კომპოზიციაში „My Life“.

ემინემი აგრეთვე არის წარმატებული რეპ-პროდიუსერი. გარდა D12-ის პირველი ორი ალბომის, Devil's Night და D12 World პროდიუსერობისა, იგი აგრეთვე მუშაობდა ობი ტრაისის Cheers-ზე და Second Round's on Me-ზე, ისევე, როგორც  50 Cent-ის Get Rich or Die Tryin'-ზე და The Massacre-ზე. გარდა ამისა, ემინემი სხვა ცნობილი რეპერების სიმღერების პროდიუსერიც არის. მათ შორის არის ჯეიდაკისის „Welcome To D-Block“; ჯეი-ზის „Renegade“ და „Moment of Clarity“; ლოიდ ბენქსის „On Fire“, „Warrior Part 2“ და „Hands Up“; ტონი იაიოს „Drama Setter“, Trick-Trick-ის „Welcome 2 Detroit“ და Xzibit-ის „My Name“ და „Don't Approach Me“. ალბომის The Eminem Show დიდი ნაწილის პროდიუსერი თავად ემინემია, ჯეფ ბეისის თანაშემწეობით. Encore-ზე მან პროდიუსერის როლები Dr. Dre-სთან გაინაწილა. 2004 წელს ემინემი იყო ტუპაკ შაკურის სიკვდილშემდგომ ალბომ Loyal to the Game-ის აღმასრულებელი პროდიუსერი, ტუპაკის დედასთან, აფინი შაკურთან ერთად. აღსანიშნავია ალბომში შეტანილი „Ghetto Gospel“, ელტონ ჯონის ვოკალით, რომელზეც რეპერმა იმუშავა. იგი არის რეპერ Nas-ის სიმღერის „The Cross“ პროდიუსერიც. 2006 წლის 15 აგვისტოს გამოცემულ ობი ტრაისის ალბომის Second Round's on Me რვა სიმღერის პროდიუსერობა ემინემს ეკუთვნის, ხოლო მისი ვოკალი ჟღერს სიმღერა „There They Go“-ში. ემინემი არის Trick-Trick-ის ალბომ The Villain-ის რამდენიმე სიმღერის პროდიუსერიც, ხოლო შემსრულებლის სახით მონაწილეობდა „Who Want It“-ის ჩაწერაში. 
 იგი აგრეთვე არის Cashis-ის 2013 წლის ალბომის The County Hound 2 ოთხი სიმღერის პროდიუსერი.

რაც შეეხება რეპერის საკუთარ ჩანაწერებს, მისი სტილი უჩვეულო ფორმის არის, ვინაიდან ბიტის შექმნამდე იგი მუშაობს სიმღერის ტექსტის მიხედვით სტრუქტურირებაზე, შემდეგ კი ქმნის მელოდიას. ერთ-ერთი გამონაკლისია „Stan“, რომელიც მომდინარეობს Mark the 45 King-ის იდეიდან და მის მიერ შექმნილი შავი ჩანაწერიდან. მიუხედავად იმისა, რომ Relapse და Recovery ამ მხრივ არ გამოირჩევა ემინემის მნიშვნელოვანი წვლილით, 2013 წლის The Marshall Mathers LP 2-ზე იგი ალბომის დიდი ნაწილის პროდიუსერია. საკუთარი სიმღერის პროდიუსერობაზე საუბრისას მას აღნიშნული აქვს: „ხოლმე რაღაც მომივა თავში, მაგალითად, იდეა, ან განწყობა, ან რაღაც, რაც მსურს - ასეთი რამ სხვების ნამუშევრების მოსმენისას აზრად არ მომდის. მათ არ იციან, რაზე ვფიქრობ. ჩემი აზრით, შესაძლოა, მათი ჟღერადობა მეხმარება, ოდნავ, მაგრამ სჯობს, თავად რამე მოვიფიქრო და ნულიდან შევქმნა.“ 

შედარება სხვა შემსრულებლებთან

როდესაც ეშერ როთი გახდა შესამჩნევი თეთრი შემსრულებელი ისეთი მუსიკის ჟანრში, რომელსაც ძირითადად მუქკანიანები ასრულებდნენ, იგი შეადარეს ემინემსაც. მეზერსს მან მიუძღვნა თავისი ალბომის ერთ-ერთი სიმღერა, „As I Em“.

ემინემი და ქრისტიანული ჰიპ-ჰოპის შემსრულებულ KJ-52-ს ხშირად ადარებდნენ ერთმანეთს. უკანასკნელს ბევრმა უწოდა ემინემის „ქრისტიანი ორეული“. KJ-52-ის სინგლი „Dear Slim“ წარმატებული იყო და ემინემის მოყვარულებს შორის სკანდალური რეპუტაცია შეიძინა, როდესაც Total Request Live-ში გაიჟღერა. KJ-52-ს უგზავნიდნენ ზიზღიან წერილებს (მათ შორის - მოკვლის მუქარებითაც, მიუხედავად იმისა, რომ KJ-52-მ უარყო, რომ სიმღერა ჩაფიქრებული იყო, როგორც უდიერი. VH1-მა სინგლი ამის შემდეგ შეიტანა „ჰიპ-ჰოპის 40 ყველაზე ცუდი მომენტის“ სიის 26-ე ადგილზე.

პირადი ცხოვრება

ოჯახი

ემინემის რეპერის კარიერაც და პირადი ცხოვრებაც ხშირად ქცეულა კრიტიკული განხილვების საგნად. მან ორჯერ იქორწინა კიმბერლი ენ „კიმ“ სკოტთან, რომელიც სკოლაში გაიცნო. პირველად 15 წლის ასაკში გაიცნო, როდესაც გოგონა 13 წლის იყო - მეზერსი იდგა მაგიდაზე, წელს ზევით შიშველი და ასრულებდა LL Cool J-ის „I'm Bad“-ს. მოზარდობისას კიმი, ტყუპისცალ და დოუნთან ერთად სახლიდან გაიქცა. ისინი დასახლდნენ ემინემთან და მის დედასთან ერთად, როდესაც ბიჭი 15 წლის იყო. 1989 წელს დაიწყო მისი მერყევი ურთიერთობები კიმთან. მათი შვილი, ჰეილი, დაიბადა 1995 წლის 25 დეკემბერს. 1999 წელს ისინი ერთმანეთს დაშორდნენ, ხოლო 2001 წელს - გაეყარნენ. 2006 წლის იანვარში მან კიმთან კვლავ იქორწინა, მაგრამ იმავე წლის აპრილში ეს კავშირი დასრულდა გაყრის იურიდიული გაფორმებით. ორივე შეთანხმდა ჰეილის ერთობლივ მეურვეობაზე.

2010 წლის დასაწყისში რეპერმა უარყო კიმთან ურთიერთობის აღდგენის ჭორები. ემინემი იყო ნახევარძმა ნეიტ კეინის იურიდიული მეურვე, უკანასკნელის არასრულწლოვანი ასაკის პერიოდში. ნეიტი ნახსენებია ემინემის სიმღერაში „Headlights“.. იგივე სიმღერაში, რომელიც 2013 წლის 5 ნოემბერს გამოიცა, მან საჯაროდ მოუხადა ბოდიში დედას, წარსულში მიყენებული არაერთი შეურაცხყოფისთვის.

რელიგიურ ხედვებზე საუბრისას ემინემმა 2009 წელს განაცხადა: „ნამდვილად უფრო ხშირად ვლოცულობ, ვიდრე უწინ. არ მგონია, რომ შეშლილი რელიგიური პიროვნება ვარ. მაგრამ ღმერთის მწამს და ვლოცულობ.“ 

სამართლებრივი პრობლემები

1999 წელს დედამ ემინემს უჩივლა სასამართლოში და მოსთხოვა 10 მილიონი აშშ დოლარი მორალური ზიანისთვის, რომელიც შემსრულებელმა მიაყენა The Slim Shady LP-ში შეტანილი სიმღერების ტექსტებით. 2001 წელს მან კომპენსაციის სახით მხოლოდ 1600 მიიღო.

2000 წლის 3 ივნისს ემინემი დაპატიმრებული იქნა დაგლას დეილთან როიალ ოუკში (მიჩიგანი) მანქანების აუდიოსისტემების მაღაზიაში კამათისას, სადაც რეპერმა ამოიღო ცარიელი პისტოლეტი და იატაკისკენ გაიშვირა. სავარაუდოდ, მეორე დღეს უორენში (მიჩიგანი) მან დაინახა თავისი ცოლი, კიმი, რომელიც Hot Rock Café-ს დაცვის წევრ ჯონ გერერას კოცნიდა. ემინემი თავს დაესხა ჯონს და დაპატიმრებული იქნა. გერერაზე თავდასხმის სცენა მან გაათამაშა სახუმარო ნომერში „The Kiss (Skit)“, ალბომიდან The Eminem Show. მას ბრალი დასდეს თან დამალული იარაღის ტარებში და თავდასხმაში. მან აღიარა ბრალდებები და მიიღო ორწლიანი საცდელი ვადა.

2000 წლის 7 ივლისს კიმმა გადაიჭრა ვენები ხელებზე, რითაც თვითმკვლელობა სცადა. მან ემინემს ცილისწამებისთვის უჩივლა, სიმღერაში „Kim“ დადგმული ამბისთვის, რომელშიც რეპერი საკუთარ ცოლს კლავს.

2000 წლის 26 ოქტომბერს ემინემი უნდა გამოსულიყო კონცერტით ტორონტოს როჯერსის ცენტრში. თუმცა, ონტარიოს მთავარმა ადვოკატმა ჯიმ ფლეერტიმ მოითხოვა ემინემის საზღვარზე დაკავება. „მე პირადად არ ვისურვებდი კანადაში ისეთი პიროვნების შემოსვლას, რომელიც მხარს დაუჭერდა ქალთა წინააღმდეგ ძალადობას“, განაცხადა მან. ფლეერტი აცხადებდა, რომ ემინემის „Kill You“-ს ტექსტის წაკითხვამ მასში ზიზღი გამოიწვია. ტექსტში ნათქვამია: „ბოზო, შენ გგონია, კახპას არ დავახრჩობ? / სანამ ხმის იოგები ყელში არ ჩაუწყდება?“. მოთხოვნას კონცერტის გაუქმის შესახების საზოგადოების ძირითადი ნაწილი უარყოფითად შეხვდა. საზოგადოების სხვა ნაწილმა გამოთქვა აზრი, რომ ადგილი ჰქონდა სიტყვის თავისუფლების პრობლემას. The Globe and Mail-ის გამოცემაში რობერტ ევერეტ-გრინი წერდა: „შეურაცხყოფა ემინემის საქმიანობაა.“  საბოლოოდ, კონცერტი მაინც გაიმართა.

დ'ანჯელო ბეილიმ, სანიტარიის თანამშრომელმა, ემინემს 2001 წელს უჩივლა, პირადი შეურაცხყოფისთვის სიმღერაში „Brain Damage“, კერძოდ, ცრუ ინფორმაციისთვის მის შესახებ. ბეილი იხსენებდა, რომ ემინემს სკოლაში დასცინოდა, მაგრამ უბრალოდ ეჯახებოდა და შემდეგ თავს არიდებდა. 2003 წლის 20 ოქტომბერს სასამართლოში შეტანილი საჩივარის ამბავი წარუმატებლად დასრულდა.

2001 წლის 28 ივნისს ემინემს ერთწლიანი საცდელი ვადა მიესაჯა, Psychopathic Records-ის ერთ-ერთ თანამშრომელთან შელაპარაკებისას ამოღებული იარაღის გამო. ამას ახლდა 2000 აშშ დოლარი ოდენობის ჯარიმა და საზოგადოებრივი სამუშაოების რამდენიმე საათი.

2002 წლის 31 მარტს ფრანგმა ჯაზ-პიანისტმა ჟაკ ლუსიემ ემინემსა და Dr. Dre-ს უჩივლა და ზიანის კომპენსაციის სახით მოითხოვა 10 მილიონი აშშ დოლარი. მისი აზრით, „Kill You“-ს მელოდია მოპარული იქნა მისი ჯაზური ინსტრუმენტული კომპოზიიდან „Pulsion“. იგი მოითხოვდა ალბომის გაყიდვის შეჩერებას და დარჩენილი ასლების განადგურებას. 2004 წლის ივნისში უნდა დაწყებულიყო სასამართლო პროცესი, მაგრამ ლუსიესთან შეთანხმება შედგა.

2003 წლის 8 დეკემბერს აშშ-ის საიდუმლო სამსახურმა გამოაცხადა, რომ იძიებდა ემინემის მხრიდან ამერიკის შეერთებული შტატების პრეზიდენტის მისამართით მუქარის ფაქტს. ასეთი გადაწყვეტილება გამოწვეული იქნა ტექსტით  „Fuck money / I don't rap for dead presidents / I'd rather see the president dead / It's never been said, but I set precedents“ () ტექსტი აღებულია სიმღერიდან „We As Americans“, რომელიც მოგვიანებით მეოთხე ალბომ Encore-ის დამატებით სიმღერებში მოხვდა.

2005 წელს ემინემის დეიდამ და ბიძიამ, ჯეკ და ბეტი შმიტებმა, უჩივლეს რეპერს, აცხადებდნენ რა, რომ შეჰპირდა 350.000 აშშ დოლარის ღირებულების სახლს და თანხას მის შესანახად, ამის სანაცვლოდ კი თავისთვის დაიტოვა და ისინი გამოასახლა.

2007 წელს მისმა საგამომცემლო კომპანიამ Eight Mile Style LLC, Martin Affiliated LLC-სთან ერთად, Apple Inc.-ის და Aftermath Entertainment-ის წინააღმდეგ სასამართლოში საჩივარი შეიტანა. ისინი ამტკიცებდნენ, რომ Aftermath-ს არ ჰქონდა ემინემის 93 სიმღერის Apple-ის კუთვნილი iTunes-ის ციფრულ სერვისებზე განთავსების უფლება."Apple, Eminem headed for trial as talks break down," სტემპელი, ჯონათან, 2009 სექტემბერი 23, reuters.com 2009 წლის სექტემბერში დაწყებული დავა მალევე გადაწყდა.

2010 წლის ივლისში F.B.T. Productions, LLC-ის Aftermath Records-ის წინააღმდეგ შეტანილი საჩივარის განხილვის შედეგად დადგინდა, რომ F.B.T. Productions-სა და ემინემს ეკუთვნოდათ შემოსავლის 50% Aftermath-ის მხრიდან რეპერის სიმღერების Apple Inc.-ისთვის, Sprint-ისთვის, Nextel-ისთვის, Cingular-ისთვის და T-Mobile-ისთვის ლიცენზირებისთვის. 2011 წელს აშშ-ის უმაღლესმა სასამართლომ ამ გადაწყვეტილებას მხარი დაუჭირა.Petition for writ of certiorari to the United States Court of Appeals for the Ninth Circuit denied., მარტი 21, 2011

პრობლემები ნარკოტიკებთან

ემინემს ღიად უსაუბრია, რომ დამოკიდებული ყოფილა გამოწერილ წამლებზე, როგორი არის ვიკოდინი, ამბიენი და ვალიუმი. Proof, მისი პარტნიორი ჯგუფიდან D12 ამბობდა, რომ ემინემი 2002 წელს „გამოფხიზლდა“ წამლების და ალკოჰოლის მოხმარებისგან. ფილმის „მერვე მილი“ გადაღებისას იგი დღეში 16 საათის განმავლობაში მუშაობდა და გაუჩნდა ძილის პრობლემები. მიზეზი იყო ის, რომ სტრესის გამო მას ამბიენი ურჩიეს და პირველად სპეციალურად დანიშნული წამლები სწორედ მაშინ მიიღო. Encore-ზე მუშაობის დასრულებისას ემინემი, როგორც ამბობდნენ, „უბრალოდ შედიოდა სტუდიაში და ტაბლეტებით სავსე ჯიბით სულელდებოდა.“ მან დაიწყო წამლების მიღება, რათა თავი „ნორმალურად ეგრძნო“, რასაც ახლდა „უაზრო რაოდენობის მიღება [.....] ყველგან დღეში 40-დან 60 ვალიუმამდე ვყლაპავდი. ალბათ 30 ვიკოდინს.“ საბოლოოდ, წამლების გამო რეპერს დღე-ღამეში 2 საათზე მეტი არ ეძინა, რასაც მოჰყვა მეტის მიღება. მან წონაში 104 კილოგრამამდე მოიმატა და სწრაფი კვებით იკვებებოდა. „მოლარეები მიცნობდნენ - არც კი ადარდებთან. ან დავჯდებოდი Denny's-ში ან Big Boy-ში და ჩემთვის ვჭამდი. ტრაგიკული იყო.“ ფორმების შეცვლის გამო მას ნაკლებად ცნობდნენ. ერთხელ მან ორი მოზარდის საუბარი მოისმინა. ისინი კამათობდნენ, ემინემი იყო ეს თუ არა. ერთ-ერთმა თქვა: „ემინემი მსუქანი არ არის.“ "

ემინემის წამლებთან ბრძოლის კულმინაციას ადგილი ჰქონდა 2007 წლის დეკემბერში, როდესაც მეტადონის ზედმეტი დოზა მიიღო. მეტადონი თავდაპირველად შეიძინა დილერისგან, რომელიც უმტკიცებდა: „ვიკოდინივით არის და ღვიძლს ნაკლებად ავნებს.“ იგი განაგრძობდა მეტადონის შეძენას და მიღებას, მაგრამ ერთ დღეს აბაზანაში დაეცა და გონება დაკარგა. იგი უმალვე საავადმყოფოში გადაიყვანეს. ექიმებმა აუხსნეს, რომ მის მიერ მიღებული დოზა ჰეროინის ოთხ პაკეტს უდრიდა და მას სიკვდილამდე მხოლოდ ორი საათი რჩებოდა. შობის დღესასწაული რეპერს შვილებთან ერთად არ გაუტარებია და დროებით შეწყვიტა სხვა საქმიანობაც. მას ჯერ არ ჰქონდა გავლილი სრული დეტოქსიკაცია და ძალაგამოცლილი იყო. ერთხელ იგი დაეცა და 10 წუთით ჩაეძინა, თუმცა ამავე დროს გაუსკდა მენისკი, რასაც შემდგომი ოპერაცია მოჰყვა. შინ დაბრუნებულმა, გონება დაკარგა. სამკვირიან ავადმყოფობას მოჰყვა წამლებზე კვლავ დამოკიდებულება. მან დაიწყო ეკლესიაში სიარული, მაგრამ იქ ავტოგრაფებს სთხოვდნენ, ამიტომ დაუკავშირდა რეაბილიტაციის კონსულტანტს, რომელიც პირველად დაეხმარა. მან დაიწყო ფიზიკური ვარჯიშები და აქტიური სირბილი. 2010 წლის 20 აპრილისთვის იგი საბოლოოდ განიკურნა. ელტონ ჯონი, რომელთანაც იგი მეგობრობდა, ამ დროის განმავლობაში მას რჩევებს აძლევდა. იგი რეპერს კვირაში ერთხელ ურეკავდა და ამოწმებდა.

Proof-ის გარდაცვალება

2006 წლის 11 აპრილს ემინემის საუკეთესო მეგობარი და D12-ის წევრი Proof თავში და გულმკერდში გასროლით მოკლული იქნა კლუბის  დაცვის წევრ მარიო ეთრიჯის მიერ. უბედური შემთხვევა მოხდა CCC Club-ში, 8 Mile Road-ზე (დეტროიტი, მიჩიგანი), მას შემდეგ, რაც Proof-მა სასიკვდილოდ დაჭრა კით ბენდერ უმცროსი. 2006 წლის 19 აპრილს ემინემი, D12, 50 Cent და სხვები დაესწრნენ Proof-ის სამგლოვიარო ცერემონიას, რომელიც დეტროიტის საძმოს სამლოცველოში გაიმართა. Proof-ს ალბომზე Recovery ემინემმა მიუძღვნა ორი სიმღერა, „Going Through Changes“ და „You're Never Over“. მეგობარი მან ახსენა სხვა სიმღერებშიც, როგორიც არის „Deja Vu“,  „Beautiful“ და „Cinderella Man“. 2010 წელს ინტერნეტში გაჟონა მისმა სიმღერამ „Difficult“, რომელიც ასევე Proof-ისადმი პატივისცემის ნიშნად ჩაიწერა.

დადანაშაულება ჰომოფობიისთვის

სიმღერების ტექსტების გამო ემინემს ჰქონია ბევრი პრობლემა, მათ შორის დადანაშაულება ჰომოფობიისთვის. ავსტრალიაში სცადეს მისი ქვეყანაში შესვლის აკრძალვაც. მიუხედავად ამისა, ემინემი უარყოფს ჰომოფობობას და ამბობს, რომ მისი ბავშვობისას გეის სინონიმი სიტყვები faggot და queer ხშირად გამოიყენებოდა ასეთ პიროვნებებზე საუბრისას. CBS-ის 60 Minutes-ის ჟურნალისტ ანდერსონ კუპერის ინტერვიუში მან ისაუბრა ამ პრობლემის შესახებ:
კუპერი: სიმღერებში, მაგალითად, „Criminal“-ში, ასეთი ტექსტია: „ჩემი სიტყვები ჰგავს კბილანებიან ხანჯალს, რომელსაც თავში შეგარჭობ, გინდ გეი იყო, გინდ ლესბი, გინდ ჰომოსექსუალი, ჰერმაფროდიტი, გინდ ტრანსვესტიტი, შარვლის ან კაბის მოძულე გეი? პასუხია დიახ.“
ემინემი: ჰო, ასეთი რამ მინახავს. ეს სიტყვა ხშირად გამოიყენებოდა, faggot მუდმივად ტრიალებდა, ერთმანეთს ვუწოდებდით, როგორც შეჯიბრისას. 
კუპერი: გეები არ მოგწონთ?
ემინემი: პრობლემა არავისთან მაქვს. რას ვფიქრობ, იცით? უბრალოდ არ მადარდებს.

ემინემი მეგობრობს ელტონ ჯონთანაც, რომელიც გეია. New York Times-თან მიჩიგანში ერთსქესიანთა ქორწინების დაკანონების შესახებ საუბრისას ემინემმა განაცხადა - „თუ ორ ადამიანს ერთმანეთი უყვარს, მერე რა ამით? ვფიქრობ, ყველას უნდა ჰქონდეს უფლება, ისეთივე უბედური იყოს, როგორც სხვები.“  „ჩემი საერთო წარმოდგენა უწინდელთან შედარებით უფრო აწონილ-დაწონილია, ვიდრე ერთ დროს.“ 

გავლენა და შთაგონება
მინი|175პქ|ემინემის გრაფიტი საუზსის სკეიტბორდ-პარკში.

ემინემს ხშირად უწოდებენ ყველა დროის ერთ-ერთ უდიდეს ჰიპ-ჰოპ შემსრულებელს. Rolling Stone-ის ყველა დროის 100 უდიდესი შემსრულებლის სიაში მას ეკავა 83-ე პოზიცია, ხოლო VH1-ის ანალოგიურ სიაში - 79-ე. ჟურნალმა Vibe-მა მას 2008 წელს საუკეთესო არსებული რეპერი უწოდა. 2009 წლის დეკემბერში ემინემი Billboard-ის მიერ ათწლეულის შემსრულებლად დასახელდა. 2010 წელს MTV Portugal-მა ემინემს უწოდა პოპულარული მუსიკის რიგით მეშვიდე უდიდესი სიმბოლო.MTV-ის საუკეთესო 10-ეული | ეპიზოდი 1 | პოპ სიმბოლოები No.07 | ემინემი | MTV Top 10 – ეპიზოდი 1 | ვიდეო | MTV Portugal . Mtv.pt. წაკითხვის თარიღი დეკემბერი 21, 2010.

ემინემი აშშ-ის Nielsen SoundScan-ის თანახმად 2000-იანების პირველი ათწლეულის ყველაზე გაყიდვადი შემსრულებელია, მსოფლიოში 155 მილიონზე მეტი გაყიდული ალბომით, რითაც იგი მსოფლიოს ყველა დროის ერთ-ერთი ყველაზე გაყიდვადი შემსრულებელიც არის. YouTube-ზე, მის ოფიციალურ Vevo-ს გვერდზე ვიდეოს მნახველთა რაოდენობა 3 მილიარდზე მეტი შეადგინა. 2010 წელს ემინემის მუსიკა ინტერნეტში მოსმენილი იქნა 94 მილიონჯერ, რაც სხვა შემსრულებლებთან შედარებით უფრო მეტი იყო.
 2014 წლის მაისში Spotify-მ იგი გამოაცხადა ყველა დროის ონლაინ რეჟიმში ყველაზე მოსმენად შემსრულებლად. Billboard-ის თანახმად ემინემის ორი ალბომი შედის 2000-იანების პირველი ათეული წლის ყველაზე გაყიდვადი ალბომების  ხუთეულში. სინგლის „Love the Way You Lie“ შეფასებული 11 გზის პლატინით, „Not Afraid“ - 10 და ორივე RIAA-სგან ალმასის სტატუსს ფლობს. ამრიგად, ემინემი არის პირველი შემსრულებელი, რომელსაც აშშ-ში ორი ალმასის სტატუსით სერტიფიცირებული სინგლი აქვს. გაერთიანებულ სამეფოში ემინემს გაყიდული აქვს 12.5 მილიონზე მეტი ჩანაწერი. 
 მხოლოდ აშშ-ში მას ჩამონატვირთების სახით გაყიდული აქვს 33 მილიონზე მეტი სიმღერა და 445.160.000 ალბომი. ჯგუფებში მონაწილეობის ჩათვლით, ბილბორდის 200-ში ემინემს აქვს 10 #1 ალბომი, აქედან ხუთი სტუდიური სოლო, ორი კომპილაცია, ორი D12-თან და ერთი Bad Meets Evil-თან ერთად. ემინემის 13 სინგლი მსოფლიო მასშტაბით ჩარტების პირველ პოზიციებზე მოხვედრილა. Billboard-ის სიაში, ალბომები  The Eminem Show, The Marshall Mathers LP და Encore შესაბამისად იკავებენ 2000–2009 წლების ყველაზე გაყიდვადი ალბომების სიის მე-3, მე-7 და მე-40 პოზიციებს.

2011 წლის აგვისტოში ემინემი  Rolling Stone-ის მიერ „ჰიპ-ჰოპის მეფედ“ დასახელდა. ჟურნალმა თვალი გადაავლო რეპის სოლო შემსრულებლებს, რომლებმაც ჩანაწერები 2009 წლიდან 2011 წლის პირველ ნახევრამდე გამოსცეს, მათი ალბომების გაყიდვების, შეფასებების რიტმ-ენდ-ბლუზის/ჰიპ-ჰოპის და რეპის ჩარტების, YouTube-ზე ნახვების რაოდენობის, სოციალური მედიის, საკონცერტო შემოსავლების, ინდუსტრიული ჯილდოებისა და კრიტიკოსთა განხილვების ანალიზით, რამაც ემინემს ასეთი წოდება მოუტანა. ემინემის მეორე მთავარი სტუდიური ალბომი  The Marshall Mathers LP იქცა აშშ-ის ისტორიაში ყველაზე სწრაფად გაყიდვად ალბომად.  ჟურნალებმა  Rolling Stone, Time და XXL მას ყველა დროის ერთ-ერთი უდიდესი ჰიპ-ჰოპ ალბომი უწოდეს.ჟურნალები, რომლებმაც The Marshall Mathers LP-ის ყველა დროის ერთ-ერთი უდიდესი ჰიპ-ჰოპ ალბომი უწოდეს: Rolling Stone-მა ალბომი დაასახელა 2000-იანების პირველი ათწლეულის საუკეთესო ალბომების სიის მეშვიდე პოზიციაზე. ალბომის მესამე სინგლი, „Stan“ არის კრიტიკოსთა მიერ ერთ-ერთი ყველაზე აღიარებული სიმღერა. Pitchfork Media-მ მას „კულტურული ნიშანსვეტიც“ კი უწოდა.Pitchfork: ალბომების მიმოხილვები: ემინემი: Curtain Call: The Hits . Pitchfork Media (დეკემბერი 5, 2005). წაკითხვის თარიღი იანვარი 19, 2011.

რამდენიმე ჰიპ-ჰოპ და პოპ-შემსრულებელმა აღნიშნა, რომ მათზე გავლენა ემინემმა მოახდინა. მათ შორის იყვნენ  50 Cent, აშერი,კენდრიკ ლამარი, ედ შირანი,http://www.digitalspy.com/music/news/a340215/ed-sheerans-debut-album--inspired-by-eminem.html#~oVjOFMu74DFaZdhttp://www.interviewmagazine.com/music/ed-sheeran ლანა დელ რეი,http://www.rollingstone.com/music/pictures/shades-of-cool-12-of-lana-del-reys-biggest-influences-20140716 Big Sean, ჯეი კოული, სკაილარ გრეი,http://www.fuse.tv/videos/2013/03/sxsw-2013-skylar-grey-eminem-influence Bubba Sparxxx, ეშერ როთი, Machine Gun Kelly, Yelawolf, Hopsin, Tyler the Creator, Hollywood Undead, კრის უები, და Chance the Rapper. გარდა ამისა, რეპის მრავალმა წარმომადგენელმა განაცხადა, რომ იგი ყველა დროის ერთ-ერთი უდიდესი რეპერი. ასეთები იყვნენ დევიდ ბენერი, ტალიბ კველი, Kool G. Rap, Redman, და ჯეი-ზი.

ჯილდოები და ნომინაციები

ემინემი არის თხუთმეტი გრემის მფლობელი. აღიარებულია მისი „ვერბალური ენერგია“ და ტექსტების მაღალი ხარისხი. MTV-ის „ყველა დროის უდიდესი MC-ების სიაში“ მას მე-9 ადგილი უკავია.შიმუს ჰენი აღიარებს ემინემს. BBC. წაკითხვის თარიღი ივლისი 31, 2007.ყველა დროის უდიდესი MC-ები  MTV. წაკითხვის თარიღი ივლისი 8, 2008. 2003 წელს MTV-ის „მუსიკაში 22 უდიდესი ხმის“ სიაში მან მე-13 ადგილი დაიკავა. Rolling Stone-ის „უკვდავების“ სიაში მას მინიჭებული აქვს 82-ე ადგილი.  2008 წელს  Vibe Magazine-ის მკითხველების გამოკითხვის საფუძველზე მას „საუკეთესო არსებული რეპერის“ წოდება მიენიჭა. გამოკითხვაში, რომელიც Vibe-ის საიტზე ჩატარდა, მან „ყველა დროის საუკეთესო რეპერად“ აღიარება მოიპოვა.

ირონიულია, რომ „The Real Slim Shady“-ს, რეპერის გრემის მფლობელი მეორე სტუდიური ალბომის The Marshall Mathers LP ერთ-ერთი სიმღერის მეორე სტროფში გრემის კრიტიკა შეიმჩნევა. ტექსტში აღნიშნულია, რომ მისი სიმღერების შესახებ უარყოფითი აზრების გამო შესაძლოა, მან არასოდეს მიიღოს გრემი.

2013 წლის MTV ევროპის მუსიკალური დაჯილდოებაზე ამსტერდამში ემინემმა მიიღო გლობალური სიმბოლოს წოდება.

 სხვა პროექტები 

Shady Records და D12

მრავალპლატინიანი გაყიდვების გამო, Interscope-მა ემინემს უფლება მისცა, საკუთარი ლეიბლი ჰქონოდა. მენერ პოლ როზენბერგთან ერთად მან 1999 წლის ბოლოს  Shady Records ჩამოაყალიბა. ამას მოჰყვა დეტროიტული D12-ის და რეპერ ობი ტრაისის ლეიბლზე შემოერთება. 2002 წელს ემინემმა გააფორმა კონტრაქტი 50 Cent-თან. 2003 წელს ემინემმა და Dr. Dre-მ (რომელიც პარტნიორულ ლეიბლ Aftermath-ს ფლობდა) Shady/Aftermath-ს დაამატეს  ატლანტელი რეპერი Stat Quo. ემინემის ყოფილი დიჯეი, DJ Green Lantern Shady Records-ზე იყო გაფორმებული, თუმცა შემდგომში ადგილი ჰქონდა უთანხმოებას 50 Cent-სთან და ჯეიდაკისთან, რამაც იგი აიძულა, ლეიბლი დაეტოვებინა, ამიტომ ამჟამად იგი ემინემთან ასოცირებული აღარ არის. ემინემის ტურნეების დროს დიჯეი ოფიციალურად არის The Alchemist. 2005 წელს ლეიბლზე მოხვდა კიდევ ერთი ატლანტელი რეპერი, ბობი კრიკუოტერი, ისევე, როგორც დასავლეთ-სანაპიროელი  Cashis.

2006 წლის 5 დეკემბერს გამოვიდა Shady Records-ის კომპილაციური ალბომი  Eminem Presents: The Re-Up. მასზე მუშაობა მიქსტეიპის სახით დაიწყო, მაგრამ ემინემს იმდენად მოეწონა მასალა, რომ მისი სრული ალბომის სახით გამოცემა განიზრახა. დისკი აგრეთვე ლეიბლის ახალი შემსრულებლების რეკლამის მიზნით გამოვიდა. დაახლოებით Infinite-ის ჩაწერის პერიოდში ემინემმა,  Proof-მა და კონ არტისმა შეკრიბეს რეპერების გუნდი, რომელიც ამჟამად D12-ის სახელით არის ცნობილი (Detroit Twelve/დეტროიტელი თორმეტეული ან Dirty Dozen/ბინძური თორმეტეული), რომელიც Wu-Tang Clan-ის მსგავსი გაერთიანების სახეს ატარებს. 2001 წელს D12-მა ფართო მუსიკალურ სცენაზე ალბომით Devil's Night წარმატება მოიპოვა. ალბომის პირველი სინგლი იყო „Shit on You“, რომელსაც მოჰყვა „Purple Pills“, რეკრეაციული ნარკოტიკების ერთგვარი ხოტბა. რადიოსა და ტელევიზიაში ცენზურით დაცული ვერსიის სტრიქონები წარმოდგენილი იყო განსხვავებული სახით და ამოღებული იქნა ნარკოტიკებისა და სექსის ხსენება. ამ ვერსიას „Purple Hills“ ეწოდა. განსხვავებით მისგან, „Fight Music“ ნაკლებად წარმატებული იყო.

დებიუტის შემდეგ D12-მა სამი წლით შეისვენა, მოგვიანებით კი, 2004 წელს, გამოსცა მეორე ალობმი  D12 World. დიდი წარმატებით სარგებლობდა მისი სინგლი „My Band“. 2006 წლის აპრილში ჯგუფის წევრი დეშოუნ „Proof“ ჰოლტონი 8 Mile Road-ზე, დეტროიტში მოკლული იქნა კლუბში ატეხილი ჩხუბისას. მასთან ერთად სასიკვდილოდ იქნა დაჭრილი აშშ-ის სამხედრო ვეტერანი კით ბენდერ უმცროსი. დავის მიზეზად სახელდებოდა პულის თამაშის გამო დაწყებული კამათი. სავარაუდოდ, Proof-ს ესროლა მარიო ეთრიჯმა, კლუბის დაცვის წევრმა და ბენდერის ბიძაშვილმა. კერძო მანქანით იგი გადაიყვანეს წმ. იოანეს სახელობის კონერ კრიკის გაუთვალისწინებელი სიტუაციების ამბულატორიაში, მაგრამ სამედიცინო ჩარევა დაგვიანებული აღმოჩნდა. რეპერის დასაფლავებაზე სიტყვით გამოვიდნენ ემინემი და ობი ტრაისი.

D12-ის წევრი Bizarre მოგვიანებით ამბობდა, რომ მისი სოლო ალბომის ჩაწერაში Blue Cheese & Coney Island ემინემი არ მონაწილეობდა, ვინაიდან „საკუთარი საქმეებით დაკავებული იყო“. D12-მა 2011 წელს გამოუშვა მიქსტეიპი  Return of the Dozen Volume 2, რომელზეც ემინემი მხოლოდ სიმღერაში „Fame“ გამოჩნდა (წინა მიქსტეიპზე Return of the Dozen იგი არც ერთ სიმღერაში არ მონაწილეობდა).

2014 წლის იანვარში Bass Brothers-ისგან ცნობილი გახდა, რომ D12 დაუბრუნდა F.B.T. Studio-ს და იწერდა ახალ ალბომს, რომელზეც ემინემი სულ ცოტა, სამ სიმღერაში მონაწილეობდა. Bizarre-მა განაცხადა, რომ ჯერ ჯგუფის ნაწილს შეადგენდა და დისკი 2014 წელს გამოვიდოდა.

მსახიობის კარიერა

მიუხედავად იმისა, რომ მცირე როლი შეასრულა 2001 წლის ფილმში „რეცხვა“, ემინემის პირველი მნიშვნელოვანი სამსახიობი დებიუტი შედგა ნახევრად ავტობიოგრაფიული ფილმით „მერვე მილი“, რომელიც 2002 წლის ნოემბერში გამოვიდა. მისი განცხადებით, ეს არ არის მისი ცხოვრების პირდაპირი გადმოცემა, არამედ წარმოადგენს დეტროიტში ცხოვრების ადაპტირება. ფილმის საუნდტრეკისთვის მან ჩაწერა ახალი სიმღერები, მათ შორის 2003 წლის ოსკარის მფლობელი „Lose Yourself“. „Lose Yourself“ ჰიპ-ჰოპ სინგლებს შორის ჩარტებში #1 პოზიციაზე იმყოფებოდა ყველაზე ხანგრძლივი პერიოდის განმავლობაში. თუმცა, იგი ცერემონიაზე არ შესრულებულა, ვინაიდან მას ემინემი არ დაესრო. ჯილდო აიღო ლუის რესტომ, სიმღერის თანაავტორმა და ემინემის კომპანიონმა.

ემინემმა სხვადასხვა დროს მონაწილეობა მიიღო როლების გახმოვანებაში. მაგალითია ვიდეო თამაში  50 Cent: Bulletproof, რომელშიც იგი ახმოვანებს ასაკოვან კორუმპირებულ პოლიციელს, რომელიც აფრო-ამერიკული აქცენტით საუბრობს. ემინემის ხმა ჟღერდა Comedy Central სატელევიზიო შოუ Crank Yankers-ში და ინტერნეტიის ანიმაციურ სერიალში The Slim Shady Show, რომელიც ცალკე DVD-ზეც გამოიცა. დაგეგმილია მისი სხვა საუნდტრეკებში მონაწილეობაც. ემინემს აგრეთვე უნდა მიეღო მონაწილეობა მთავარ როლში, დევიდ რაისის 2008 წლის ფილმში „ტელეპორტი“, მას შემდეგ, რაც ორი კვირით ადრე გადაღებები ტომ სტერიჯმა დატოვა. საბოლოოდ, როლზე შერჩეული იქნა ჰეიდენ კრისტენსენი. ემინემი აგრეთვე გამოჩნდა ეპიზოდურ როლში 2009 წლის ფილმში „სასაცილო ხალხი“, სცენაში, სადაც იგი რეი რომანოს პერსონაჟს ეკამათება.

ემინემი, თავისი თავის შესრულებით, კრისტინა აგილერასთან ერთად გამოჩნდა ანტურაჟის-ის მეშვიდე სეზონის ფინალში  „Lose Yourself“ . მას აგრეთვე შესთავაზეს როლი 2013 წლის სამეცნიერო ფანტასტიკურ ფილმში „ელიზიუმი“, მაგრამ, გავრცელებული ინფორმაციით, მან უარი თქვა, ამიტომ ნილ ბლომკემპმა როლი მეტ დეიმონს მისცა.

მოგონებები

2008 წლის 21 ოქტომბერს გამოვიდა ემინემის ავტობიოგრაფიული წიგნი  The Way I Am, რომელშიც აღწერილია რეპერის ცხოვრება - სიღარიბე, ნარკოტიკები, წარმატება, უიღბლობა და დეპრესია, ისევე, როგორც ამბები წარმატების მოპოვებასა და წარსულში არსებული სადავო საკითხების შესახებ. წიგნში აგრეთვე შეტანილია სხვადასხვა სიმღერის (მაგალითად, „Stan“ და „The Real Slim Shady“) ორიგინალური ხელნაწერების რეპროდუქციები.ემინემი სრულად გაიზარდა? რეპერი გამოსცემს მემუარებს " TV Guide. ოქტომბერი 21, 2008. წაკითხვის თარიღი ოქტომბერი 22, 2008.

ემინემის დედამ, დები ნელსონმა, 2000 წლის ნოემბერში გამოსცა საკუთარი ავტობიოგრაფიული წიგნი, ჩემი შვილი მარშალი, ჩემი შვილი ემინემი. მასში განმარტებულია ნელსონის ცხოვრების დეტალების, მოთხრობილია მარშალ ბრიუს მეზერს უმცროსის (ემინემის მამის) გაცნობის შესახებ და ემინემის ადრეულ წლებზე.

რეკლამა

ემინემი მონაწილეობდა სუპერ-ბოულ XLV-ის დროს გასული ორ სარეკლამო რგოლში. პირველი იყო Lipton-ის Brisk Iced Tea-ს რეკლამა - 1 წუთიანი, პლასტილინის ანიმაციით შექმნილი მისი ფიგურა. მეორე ორწუთიანი რეკლამა იყო, იმ დროისთვის ყველაზე ხანგრძლივი სუპერ-ბოულის ისტორიაში. ეს იყო Chrysler 200-ის რეკლამა. ვიდეორგოლში ემინემი დეტროიტში მანქანით მოძრაობს და ბოლოს ადის  Fox Theatre-ის სცენაზე და ასრულებს „Lose Yourself“-ს.

ქველმოქმედება

ემინემმა დააარსა საკუთარი საქველმოქმედო ფონდი, მარშალ მეზერსის ფონდი, რომელიც ეხმარება ხელმოკლე ახალგაზრდებს. ფონდი ხშირად თანამშრომლობს საქველმოქმედო ორგანიზაციასთან, რომელიც დააარსა ნორმან იატუმამ, მაღალი კვალიფიკაციის მქონე დეტროიტელმა ადვოკატმა.

 Royalty Flow 

2017 წლის სექტემბერში კომპანიამ Royalty Flow (Royalty Exchange-ის ფილიალმა) შეიტანა განაცხადი ემინემის ყოფილი პროდიუსერული გუნდის, The Bass Brothers-ის, იგივე FBT Productions-ის აქციების შეძენაზე (15 ან 25%-ზე).

 დისკოგრაფია 

სოლო
 Infinite (1996)
 The Slim Shady LP (1999)
 The Marshall Mathers LP (2000)
 The Eminem Show (2002)
 Encore (2004)
 Relapse (2009)
 Recovery (2010)
 The Marshall Mathers LP 2 (2013)
 Revival (2017)
 Kamikaze (2018)
 Music to Be Murdered By (2020)
 The Death of Slim Shady (Coup de Grâce) (2024)
D12
Devil's Night (2001)
D12 World (2004)

ფილმოგრაფია

+ მხატვრული ფილმები წელი ფილმი როლი შენიშვნა 2000 ჰიპ-ჰოპ კუდიანი თავად  2001 სამრეცხაო კრისი არ არის მითითებული 2002 მერვე მილი ჯიმი „B-Rabbit“ სმით უმცრ.   2009 სასაცილოები თავად ეპიზოდური როლი 2014 ინტერვიუ თავად ეპიზოდური როლი 2017 Bodied თავად ეპიზოდური როლი

+ ტელევიზიაწელისახელწოდებაროლიშენიშვნა 1999200020022004201020132017 Saturday Night Live მუსიკალური სტუმარი სეზონი 25, ეპიზოდი 3: „ნორმ მაკდონალდი/Dr. Dre, სნუპ დოგი და ემინემი“სეზონი 26, ეპიზოდი 1: „რობ ლოუ/ემინემი“სეზონი 27, ეპიზოდი 19: „კირსტენ დანსტი/ემინემი“სეზონი 30, ეპიზოდი 4: „კეიტ უინსლეტი/ემინემი“სეზონი 36, ეპიზოდი 10: „ჯეფ ბრიჯესი/ემინემი და ლილ უეინი“სეზონი 39, ეპიზოდი 5: „კერი ვაშინგტონი/ემინემი“სეზონი 43, ეპიზოდი 6: „Chance the Rapper/ემინემი“ 2000 The Slim Shady Show ემინემი, მარშალ მეზერსი, Slim Shady, კენ კანიფი Web series 2004 Crank Yankers ბილი ფლეტჩერი სეზონი 3, ეპიზოდი 1: „ემინემი და ტრეისი მორგანი“ 2010 ანტურაჟი თავად სეზონი 7, ეპიზოდი 10: Lose Yourself 2013 Detroit Rubber თავად ვებ-სერიალი, ეპიზოდი 1 („პილოტი“), აგრეთვე აღმასრულებელი პროდიუსერი  

+ დოკუმენტური ფილმები წელი ფილმი როლი შენიშვნა 2003 50 Cent: The New Breed თავად მეორეხარისხოვანი როლი 2012 რაღაც არაფრისგან: რეპის ხელოვნება თავად მეორეხარისხოვანი როლი როგორ გავაკეთოთ ფული ნარკოტიკების გაყიდვით თავად მეორეხარისხოვანი როლი 2015 Not Afraid: Shady Records-ის ისტორია თავად მთავარი როლი სტრეჩი და ბობიტო: რადიო, რომელმაც ცხოვრება შეცვალა თავად მეორეხარისხოვანი როლი2017უტიფრები თავად მეორეხარისხოვანი როლი

+ საკონცერტო ფილმები წელი ფილმი როლი შენიშვნა 2000 The Up In Smoke Tour თავად აგრეთვე Dr. Dre, სნუპ დოგი და Ice Cube 2005 Live from New York City თავად სოლო-კონცერტი მედისონ-სკვერ-გარდენზე 

+ ვიდეო თამაშები წელი თამაში როლი შენიშვნა 2005 50 Cent: Bulletproof დეტექტივი მაკ-ვიკარი ვიდეო-თამაში, გახმოვანება და გარეგნული მსგავსება2017Shady Wars თავად  გარეგნული მსგავსება

ტურნეები
მინი|200პქ|The Monster Tour-ის ლოგო, 2014
საკუთარი
The Recovery Tour (2010–2012)
The Rapture Tour (2014)
სხვა შემსრულებლებთან
Up in Smoke Tour (Dr. Dre, სნუპ დოგი, Ice Cube და სხვები) (2000)
Anger Management Tour (ლიმპ ბიზკიტი და Papa Roach) (2002–2005)
The Home & Home Tour (ჯეი-ზი) (2010)
The Monster Tour (რიანასთან ერთად) (2014)

ბიბლიოგრაფია

 სათაური წელი გვერდი გაბრაზებული ქერათმიანი 2000 148 The Way I Am 2008 208

 რესურსები ინტერნეტში 





 სქოლიო 
წყაროები

ლიტერატურა





კატეგორია:Aftermath Entertainment-ის შემსრულებლები
კატეგორია:Echo-ს მფლობელები
კატეგორია:Shady Records-ის შემსრულებლები
კატეგორია:XXI საუკუნის ამერიკელი ბიზნესმენები
კატეგორია:XXI საუკუნის ამერიკელი მსახიობები
კატეგორია:ამერიკელი ავტობიოგრაფები
კატეგორია:ამერიკელი გერმანელები
კატეგორია:ამერიკელი ინგლისელები
კატეგორია:ამერიკელი კომედიური მსახიობები
კატეგორია:ამერიკელი მსახიობები
კატეგორია:ამერიკელი მუსიკალური პროდიუსერები
კატეგორია:ამერიკელი რეპერები
კატეგორია:ამერიკელი ქველმოქმედები
კატეგორია:ამერიკელი შვეიცარიელები
კატეგორია:ამერიკელი შოტლანდიელები
კატეგორია:გრემის ჯილდოს მფლობელები
კატეგორია:დაბადებული 1972
კატეგორია:დეტროიტელები
კატეგორია:ემინემი
კატეგორია:ჰორორკორ-შემსრულებლები
კატეგორია:დაბადებული 17 ოქტომბერი
კატეგორია:როკ-ენ-როლის დიდების დარბაზში შესული შემსრულებლები
კატეგორია:მსახიობები ანბანის მიხედვით
კატეგორია:ცოცხალი ადამიანები